Қибрай тумани ва Олмалиқ шаҳрига янги ҳоким тайинланди – Газета.uz\nМираъзам Мирқосимов Қибрай туманига, Ўктамжон Каримов Олмалиқ шаҳрига ҳоким этиб тайинланди.\n3 август 2018, 10:38 Сиёсат\nМираъзам Мирқосимов 2017 йилнинг мартида Тошкент шаҳрининг Юнусобод тумани ҳокимлигидан олинган ва шу йилнинг август ойидан Олмалиқ шаҳрига ҳоким этиб тайинланган эди.\nКаримов Ўктамжон Дехқонович 1972 йилда Фарғона вилоятида зиёлилар оиласида туғилган. Миллати ўзбек. Маълумоти олий. У 1995 йил Тошкент давлат иқтисодиёт университетини (кундузги) битирган.


Исроил армияси Ғазодаги айрим объектларга ҳаводан зарба берди\nИсроил ҳарбийлари 2 январь куни Ғазо минтақасида мамлакат ҳарбий-ҳаво кучлари томонидан амалиёт ўтказилгани ҳақида маълумот тарқатди.\nИсроил армияси вакилларига кўра, бу Фаластиннинг ҲАМАС гуруҳи томонидан отилган икки ракетага жавоб зарбаси бўлган. 1 январь куни фаластинликлар томонидан улоқтирилган ракеталар, маълумотга кўра, Ўртаер денгизининг Тель-Авив соҳилига яқин жойига бориб тушган.\nБунга жавобан Исроил ҳарбий учоқлари Ғазодаги ракеталар ишлаб чиқарилаётган фабрика ва ҲАМАС масканларидан бирига ҳаводан зарба беришган.\nЗарбалар чоғида жабрланган ёки қурбон бўлганлар ҳақида маълумот тарқатилган эмас.\nЎтган йилнинг сентябрь ойида содир бўлган битта нохуш ҳолат эътиборга олинмаса, 2021 йилнинг май ойида эълон қилинган оташкесим тартибидан бери минтақада отишмалар кузатилмаётган эди. Мазкур оташкесим келишувига 11 кунлик қуролли можаро ортидан эришилган эди.\nҲАМАС гуруҳи Исроил, АҚШ ва Европа Иттифоқи томонидан террорчилик ташкилоти ўлароқ тан олинган. Ғазо ҲАМАС назорати остига ўтган 2007 йилдан бери Исроил минтақани қамал қилиб келади.


Дунёдаги энг даҳшатли китоб сири ошкор этилди\nМичиган университетида сақланадиган дунёдаги энг даҳшатли китобнинг "даҳшати" айнан нимада эканлигига аниқлик киритилди. Мазкур китоб қарғиш ёки тавқи лаънатдан иборат эмас. Аммо уни қўлга олган инсон ўзини нохуш ҳис эта бошлайди.\n"Ажал девори сояларидан" деб номланувчи китоб 86 саҳифадан иборат. Қизиғи, китоб варақлари уй деворига ёпиштириладиган гулқоғозлардан иборат. Энг ажабланарлиси – китобда ҳеч қандай матн мавжуд эмас. Лекин у таъкидлаганимиздек ҳаёт учун хавфли ҳисобланади.\nАниқланишича, 150 йиллик тарихга эга ушбу китоб саҳифалари маргимуш заҳрига тўйингани учун ҳам уни қўлга олганларга зарар етказган. Бунинг асл сирини билмаганлар эса китобни бехосият деб ҳисоблашган.\nКитоб турли қоғозларнинг токсик жиҳатлари ҳақида илмий тадқиқот олиб борган инглиз олими Роберт Кедзи томонидан 150 йил аввал яратилган. Олимни ушбу тадқиқотга тасодифий воқеа ундаган. Янги хонадонга кўчиб кирган оилада кичик қизча хасталаниб қолади. Кун сайин аҳволи оғирлашади. Шифокорлар ҳам, дин вакиллари ҳам унинг дардига шифо топа олишмайди. Хонадон эгалари касаллик сабабини аниқлаш мақсадида Роберт Кедзига мурожаат қилишади. Хонадонга ташриф буюрган олим касаллик пайдо бўлиши ва кучайиши сирини ошкор қилади.\nОлим қизчанинг хонасига ёпиштирилган гулқоғозлардан парча олиб текширувдан ўтказади. Маълум бўлишича, қоғозда юқори даражада маргимуш миқдори бўлган ва айнан шу модда қизалоқ саломатлигига салбий тасир кўрсатган.\nАниқланишича, XIX асрда хонадонлар деворига ёпиштириладиган қоғозлар таркибида маргимуш (мишьяк) мавжуд бўёқлар билан бўялган. Бундай гулқоғозлар Америка аҳолиси ўртасида кенг урф бўлган.\nЮқоридаги воқеа сабаб Кедзи заҳарли гулқоғозларни фолиантга йиғишга қарор қилади. Бу фолиант дунёнинг энг хавфли китоби сифатида довруқ қозонсада, аммо унинг "хосиятсиз"лиги айнан нимада эканлиги кўпчилик учун сир бўлиб қолган.\nАйни вақтда Мичиган университетида мазкур китоб махсус ҳимоя қобиқли ойна остида сақланади. Унга фақат резина қўлқоп билан тегишга рухсат берилади. "Ажал девори сояларидан" китобини варақлашга журъат этадиганлар жуда камчиликни ташкил этади.


Расулуллоҳга ҳужум қилмоқчи эдилар… « Ўзбекистон Халқ Ҳаракати\nРасулуллоҳга ҳужум қилмоқчи эдилар…\n11 June 2016 - 7:00\nТАРИХИ МУҲАММАДИЙ — 52\nДушман қўшинининг кейинига қўйилган қўшиқчи хотунлар уруш қиздириш учун допчилдирмаларини чалиб, ҳаяжонлик шеърларни ўқишур эди. Бундин илгари Бадр урушида ўлдирилган Қурайш улуғларини йўқлаб йиғлашиб, аларнинг уруғ-аймоқларини шу урушда ўч олмоққа қўзғашар эдилар. Расулуллоҳ мушрик хотунларнинг бу йўсинлик қўшиқларини онглаганларида шу дуони ўқидилар:\n«Аллоҳумма бика аҳулу ва бика асулу ва фийка уқотилу, ҳасбияллоҳу ва неъмал вакил».\n«Эй бор Худоё, сен учун урушурман, сенинг ёрдаминг билан ҳужум қилурман. Аллоҳ ёрдами ҳар ишда менга етарликдур», демакдур.\nШунинг билан мусулмонларга иқбол эшиги очилди. Майдон бўйича ғалаба қозониб, ҳар жойда душманга қаттиқ зарба бердилар. Туғ бошчиларидан кетма-кет тўрт киши ўлдирилганидан сўнгра душман аскари орқа ўгириб қочишга турди.\nБуни кўриб, ислом аскарининг руҳи кўтарилди. Аларни отиб-чопиб орқадан қувғин қилдилар. Душманнинг олди сафлари бузилиб, ортқи сафларига қўшилмиш эди. Қочқинчилар юзига хотунлар тарафидан сочилган қум-тупроққа қарамай, қўш-қўлонларини қолдириб, ўрдаларидан ўта қочдилар.\nМана шу чоғда ўлжага қизиқиб турган Ислом аскари қочган душманларни қолдириб ўлжа йиғмоққа киришди. Душман ортидан қувғин қилиш тўхтади. Аскар ортини сақлаш учун қўйилган мерганлар кўрдиларким, душманлари енгилди. Қувгувчи аскарлар ҳам душманларини қўйиб, ўлжа йиғишга киришмишдурлар. Энди иш битди, қараб туриш нимага керак, ўлжадан қуруқ қолгаймиз дейишиб, уруш учун қўлда сақламоқ энг керак бўлган жойни бўш қолдириб, ўлжа олиш қизиғида эл орқасидан булар ҳам югурдилар.\nБошлиқлари Абдуллоҳ ибн Жубайр қон қақшаб қанча қайтарган бўлса ҳам анинг сўзига қулоқ солувчи киши бўлмади. Йўқ эрса, Расулуллоҳ айтган эдилар. «Биз душманни енгайлик ёки енгилайлик, мендин рухсатсиз бу жойдин силжимагайсиз», деб қайта-қайтадин топшириқ берган эдилар. Дунёнинг қизиғида бу сўзни ҳам унутиб қўйдилар.\nМана шунинг билан бутун ишлар ҳам ўзгара бошлади. Негаким, ғалаба қозонмоқ учун энг керак бўлган нарса: биринчи, аскар бошлиғининг буйруғини бажариш, иккинчи, керакли ўринларни қўлда сақлаш эди. Иш шундоқ бўлгач, душман отлиқ аскари бошлиғи Холид ибн Валид буни пайқаб қолди, агар шу жойга ҳужум қилиб, уни қўлга келтирур эрса, Ислом аскарини ўраб олишга аниқ кўзи етган эди. Бу жойга қўйилган эллик кишилик мерганлардан — бошлиқлари Абдуллоҳ ибн Жубайр билан ўн икки киши қолганлигини кўрди.\nБундай фурсат топилмагай, деб Холид ибн Валид борлиқ аскари билан бу ўринга от қўйди. Хиёл ўтмай ул ўн икки кишини уриб-янчиб, барчаларини шаҳид қилдилар. Шунинг билан Ислом аскари ўралиб қолди. Сўнгра аскар ортидан қизғинлик билан ҳужум бошлади. Олға сафдаги Ислом аскари бу ишдан хабарсиз эдилар.\nҲазрати Ҳамза бу урушда кўп баҳодирлик кўрсатди. Душман баҳодирларидан бунинг қўлида ўлдирилганларнинг сони ўттиз бирга етган эди. Шундоқ қилиб, тўғри келган душманларни чопиб, майдон ичра жавлон қилиб юрди.\nШу орада буни кутиб ётган Ваҳший қулни кўрмай, олдидан ўтавердилар. Бу ҳабаший қулнинг хўжаси Жубайр ибн Мутъим анга шарт қўйиб: «Агар Ҳамзани бу урушда ўлдирур эрсанг, сен қулликдан озодсан», деган эди. Шу мақсадни қўлга келтириш учун, ҳазрати Ҳамзанинг йўлини тўсиб, кутиб тош орқасига яшириниб ётди. Бу қулнинг ҳунари ўн-ўн беш қадам олисда туриб, агар душманга найза отар бўлса, ани мўлжаллаган жойга теккизур эди. Ҳазрати Ҳамза бундин хабарсиз, қилич яланглаб кетаётганида, Ваҳший қул бор кучи билан жон ерини пойлаб, найза ирғитди. Отган найзаси ўқ илондек тўлғониб, киндик остига тегиб қадалди. Совут орасидан кириб, найзанинг учи орқа томонидан кўриниб қолди. Сўнгра Ҳазрати Ҳамза ғайрат кўрсатиб, Ваҳшийга қилич кўтарган бўлсалар ҳам, етарлик куч қолмаганликдан, йиқилиб шаҳид бўлдилар, розияллоҳу анҳу.\nШунгачалик Холид ибн Валид, Икрима ибн Абу Жаҳл ўз аскарлари билан орқа томондан қамаб келишиб қолдилар. Шунда ҳам ўлжачилар дунё қизиғи — мол йиғмоққа машғул эдилар. Сўнгра кўрдиларким, орқа томондин қора булутдек душман аскари қоплаб келмишдур. Буни кўриб бошларидан хушлари учди. Йиққан молларини қўлларидан ташлаб, боғлаб олмиш асирларини бўшатдилар. Тузилган чеплари бузилиб, орқа-олдиларини душман қуршаб олди. Куфр қўшинлари: «Ё лал-уззо вал ҳубул», деб бутлари номи билан қичқиришиб, ҳужумга киришдилар.\nБу ҳолни кўриб, орқа-олдиларидан ўралган Ислом аскари шошқинликка тушди. Бунинг устига шайтон малъун одам суратига кириб: «Эй мўминлар, орқа томонинглардин душман аскари қоплаб келди», — деб қаттиқ қичқирди. Буни эшитган олға сафдаги аскарлар орқага ёниб, чанг-тўзон ичида бир-бирларини танишмай, ўз аро чопишдилар. Мушрикларнинг йиқилиб ётган байроқлари қайтадин кўтарилди. Ислом туғини кўтарган Мусъаб ибн Умайрни Ибн Қамъа қилич уриб, шаҳид қилди. Сўнгра:\n«Муҳаммадни ўлдирдим», деб аскар ичини оралаб, от чопиб юриб жар чақирди. Буни эшитган мўминларнинг ҳушлари кетди. Алардин баъзилари: «Расулуллоҳ ўлдирилган бўлса, энди урушимизни ким учун қилгаймиз? Яхшиси шуки, душманларимиз билан келишиб, алардин омонлик олайлик», дедилар.\nЯна бирмунчалари: «Агар Расулуллоҳ ўлдирилган бўлсалар, энди динимиз йўлида Аллоҳ учун уруш қилурмиз, Расулуллоҳ олдида уруш қилмоқдин асли мақсадимиз ҳам шул эди», дедилар.\nЯна бир қанчалари уруш майдонидан чекиниб, Мадина томонига қараб қочдилар. Булар ичида Ҳазрати Усмон ҳам бор эди. Бу кишининг устига тушган фитна кунларида душманлари кўпроқ шу ишни таъна қилдилар. Лекин бу қочқунчилар қилган ишларидан уялишиб, Мадина боғларида яшириниб юрган эдилар. Расулуллоҳнинг рухсатлари билан уч кундан кейин Мадинага келдилар. Аммо Расулуллоҳ бўлсалар бу даҳшатлик ҳолда заррачалик ўзгармадилар. Келган ўринларидан бир қадам бўлса ҳам ортга қайтмадилар. Атрофларини саҳобалардан бир неча жонфидолар қуршаб олган эди. Айниқса, булар ичида Абу Талҳа ансорий душман томонидан қасдлаб отилмиш ўқларга ўзини тўсиб, қалқон қилур эди. Душман отлиқ, яёв аскарлари эрса Ислом туғини йиқмоққа қаттиқ ҳужум қилишарди. Шу чоғда туғ Ҳазрати Али қўлида эди. Туғ сақловчи мерганлардан бир қанчалари Расулуллоҳ олдиларида эдилар.\nБулар ичида шул куни энг ортиқ иш кўрсатган киши ҳазрати Саъд ибн Аби Ваққос бўлди. Сел қоплагандек отлиқ ва пиёда душман аскарига ёлғиз ўзи бир мингдан ортиқ ўқ отди. Расулуллоҳ тинмай ўқ етказиб берур ва: «Ирми ё Саъд, фидока абий ва уммий», яъни, «Отгил, эй Саъд, ота-онам сенга фидо бўлсин», дер эдилар.\nРасулулоҳнинг Саъд ҳақида айтган сўзлари икки дунёда мақтанурлик эрди. Чунки илгари кейин бундоқ сўз Расулуллоҳ тарафларидан ҳеч кимга айтилмаган эди. Яна шу чоғда душманлардан бир бўлими тоғ устидан ҳужум қилмоққа чиқиб, келдилар. Расулуллоҳ уларни кўриб: «Эй Саъд, буни қайтаргил», дедилар. Анда у:\n«Ё Расулуллоҳ, мен ёлғиз киши қандай қайтаролгайман?» деди. Расулуллоҳ:\n«Қайтаргил», деб уч йўл айтдилар. Анда Саъд ўқ ёнчиғидан бир ўқ чиқариб, душманга отган эди, хато қилмай, жон ерига тегиши билан унинг жони чиқди. Иккинчи, учинчи отган ўқлари ҳам қорага тегиб, тоғ устига чиққан душманлардин кетма-кет уч кишини ўлдирди. Буни кўргач, қолганлари тоғ устидан питраб қочдилар. Йўқ эрса, аларнинг қасди — шу томондин келиб, Расулуллоҳга ҳужум қилмоқчи эдилар.


13:00 / 24.10.2020 1394 pdf Ўқиш режими + -\nАллоҳ таоло бандасига яхшиликни раво кўрса, уни ўз айбини ўзи кўра оладиган қилиб қўяди. Айбни кўргандан кейин уни тўғрилаш осон бўлади. Ўз айбини аниқлашнинг тўрт йўли бор:\n1. Кишиларнинг айбларини яхши биладиган шайх ҳузурида таълим олиш. Мазкур шайх айбларни ва уларнинг давосини васф қилиб беради.\n2. Диндор, мухлис ва садоқатли дўст топиш.\nУ кузатиб бориб, камчиликларини топади ва хабарини беради. Катта имомлар ва улуғлар шу ишни қилганлар.\nУмар ибн Хаттоб розияллоҳу анҳу: «Менга айбларимни ҳадя қилган кишини Аллоҳ раҳм қилсин», дер эди.\nУ киши Салмон розияллоҳу анҳудан ўз айби ҳақида сўрар эди. Бир куни унинг олдига келганида:\n«Мендан сенга ўзингга ёқмайдиган нима етди?» деди.\nУ айтишдан бош тортди. Умар қаттиқ туриб олди. Шунда:\n«Менга етиб келган хабарга қараганда, бир дастурхонда икки хил хўрак ермишсан. Икки сидра кийим қилиб олиб, бирини кундузи, иккинчисини кечаси киярмишсан», деди.\n«Бундан бошқа нарса етмадими?» деди.\n«Йўқ», деди Салмон.\n«Иккисини тўғриланди деб ҳисоблайвер», деди Умар.\nУмар ибн Хаттоб Ҳузайфадан ҳам доимо: «Сен Расулуллоҳ соллаллоҳу алайҳи васалламнинг мунофиқлар ҳақидаги сирлари соҳибисан. Менда мунофиқликнинг белгиларидан кўрасанми?» деб сўраб юрарди.\n3. Ўз айбларини билиш учун душманлардан фойдаланиш.\nДушманнинг кўзи энг кичик айбларни ҳам кўради. Гоҳида киши уни доим мақтаб юрадиган дўстларидан кўра тирноқ остидан кир ахтарадиган душманидан кўпроқ фойда олиши мумкин. Дўст аяши мумкин, лекин душман аямай гапиради. Шунинг учун душманнинг ҳар бир гапини ҳасадга йўявермаслик керак. Яхшилаб таҳлил қилиб, ундан ўзига фойда олиш ҳаракатида бўлиш лозим.\n4. Одамларга аралашиб, улар ёмон кўрган нарсалардан ҳазар қилсин.\nМўмин мўминнинг ойнасидир. Бошқаларга қараб, ўзининг айбини топиб олиш қийин эмас.\nПайғамбаримизга муҳаббат иймондандир\n11:00 / 24.10.2020 786\nХристиан дини тарихига бир назар (учинчи мақола)\n15:01 / 24.10.2020 667\n3305 05:00 / 28.02.2017\nАллоҳ таолонинг охирги китоби бўлмиш Қуръони Каримнинг тиловати ҳам нафс поклиги ва ахлоқ сайқалига катта тасири бор омилдир. Қуръони Карим тиловати деганда уни давоми...\n5886 05:00 / 28.02.2017\nТазкия дарслари (140-дарс). Куфрнинг турлари\nКуфр тўрт хил бўлади1. Инкор куфри.Бу хилдаги куфр эгаси ҳам қалби, ҳам тили билан куфр келтирган бўлади ва тавҳиддан ҳеч нарсани билмайди.Бундай кишилар ҳақида давоми...\n2871 17:00 / 12.06.2021\n2107 17:58 / 21.09.2019\n752 12:45 / 28 апрель


НАМОЗ ҚЎЛЛАНМАСИ — XUTBA.UZ\n1. «Аллоҳ ризолиги учун қибла томонга юзланиб, бугунги бомдод намозининг икки ракат суннатини ўқишни ният қилдим», деб кўнгилдан ўтказилади.\n2. «Аллоҳу акбар», деб ифтитоҳ такбири айтилади. Бу такбирда эркаклар қўллар кафтини қиблага қаратиб, бош бармоқларининг учини қулоқларининг юмшоқ жойига теккизишади. (2 расм)\nАёллар қўлларини елка баробарида кўтарадилар.\n3. Қўллар боғланади. Эркаклар ўнг қўл кафтини чап қўл устига қўйишади. Ўнг қўлнинг бош ва кичик бармоқлари билан чап қўл билагини ушлашади. (3 расм)\nАёллар ўнг қўлни чап қўл устида тутиб, қўлларини кўкракка қўядилар.\nФОТИҲА ва ЗАМ суралар\n4. Зам сура тугагач, «Аллоҳу акбар», деб руку қилинади. Эркаклар тирсаклари ва тиззаларини букмасдан, бармоқларини очган ҳолда, тиззаларини маҳкам чангаллаб эгиладилар. (4 расм)\nАёллар эркакларга нисбатан озроқ эгиладилар. Тиззаларини бир оз букадилар. Бармоқларини жамлаб тиззаларини тутадилар.\n5. Рукудан «Самиъаллоҳу лиман ҳамидаҳ» (Аллоҳ Уни ҳамд этганларни эшитгувчидир), деб қад кўтарилади, бу ҳолат «қавма» дейилади. (1 расм)\nҚавма ҳолида: «Роббана лакал ҳамд» (Эй Роббимиз, ҳар турли ҳамд-санолар ёлғиз Сенгадир), дейилади.\n6. «Аллоҳу акбар» деб аввало тиззалар, кейин қўллар, сўнг пешона ва бурун ерга теккизилиб, сажда қилинади. Сажда қилинаётганда оёқ панжалари қиблага қаратилади, эркакларнинг тирсаклари ерга тегмайди. (5 расм)\nАёллар тирсакларини ерга қўядилар.\n7. «Аллоҳу акбар» деб саждадан бош кўтарилади ва тиз чўккан ҳолда бир оз ўтирилади, бу ҳолат «жалса» дейилади. Жалсада қўллар, бармоқлар ўз ҳолича тутилиб, сонга қўйилади. Бармоқ учлари тизза билан тенг бўлиши лозим. (6 расм)\n8. Эркаклар чап оёқлари устига ўтирадилар. Ўнг оёқ панжалари қиблага қаратилади. (7 расм)\n8. «Аллоҳу акбар», деб иккинчи марта сажда қилинади. (5 расм)\nСаждада уч марта: «Субҳана роббийал аъла», дейилади\n9. «Аллоҳу акбар», деб қиёмга (тикка) турилади. (3 расм)\n11. «Аллоҳу акбар», деб руку қилинади. (4 расм)\nРукуда уч марта «Субҳана роббийал азийм», дейилади.\n12. «Самиъаллоҳу лиман ҳамидаҳ», деб тик турилади, кетидан «Роббана лакал ҳамд», дейилади. (1 расм)\n13.«Аллоҳу акбар», деб саждага борилади.\nСаждада уч марта «Субҳана роббийал аъла», дейилади.\n14. «Аллоҳу акбар», деб саждадан бош кўтарилади ва бир оз ўтирилади.(6-7 расмлар)\n15. «Аллоҳу акбар», деб иккинчи бор сажда қилинади. (5 расм)\nСаждада уч марта: «Субҳана роббийал аъла», де-йилади.\n16. «Аллоҳу акбар», деб саждадан бош кўтарилиб қаъдада ўтирилади ва қуйидагилар ўқилади: (8 расм)\n17. Аввал ўнг, кейин чап елкага қараб: «Ассаламу алайкум ва роҳматуллоҳ» деб салом берилиб намоздан чиқилади. (9 расм)\nПешин намози тўрт ракат суннат, тўрт ракат фарз ва икки ракат суннатдан иборат. Тўрт ракат суннат қуйидагича ўқилади\nАср намози тўрт ракат фарздан иборат.\nБу намоз билан пешин намози фарзининг ўқилиши бир хил. Ниятда «Аср намозининг тўрт ракат фарзини…» дейилса бўлди. Тўрт ракатли фарзнинг ўқилиши:\n14. Туриб, Фотиҳа\n17. Ўтириб, «Аттаҳиййат», «Саловот», «Роббана» дуолари.\n— намоз пайтида гаплашиш;\n— бирор нарса ейиш ёки ичиш;\n— ўзи эшитадиган даражада кулиш\n(ёнидаги эшитадиган қилиб кулса, таҳорат ҳам бузилади);\n— бировга салом бериш ёки саломга алик олиш;\n— қибладан бошқа томонга бурилиш;\n— дунёвий бирор ташвиш туфайли «уф» тортиш, «оҳ-воҳ» дейиш ва йиғлаш\n(гуноҳларига тавба қилиб, Аллоҳдан кечиришликни сўраб йиғласа бўлади);\n— атайлаб йўталиш;\n— бир рукнда уч мартадан ортиқ бегона ҳаракат қилиш\n(масалан: кийимни тўғрилаш, қашиниш ва ҳоказо);\n— намозда ўқиладиган оятларни маъноси бузиладиган даражада янглиш ўқиш;\n— намоз ўқилаётган пайтда таҳоратнинг синиши.\nНамознинг фарз ё вожибларидан бири вақтидан кечиктириб бажарилса ёки вожиб амали унутилиб, бажарилмаса, қаъдаи охирада (охирги ўтиришда) фақат «Аттаҳий- йат» ўқилиб, ўнг томонга салом беради ва «Аллоҳу акбар», деб икки марта сажда қилади ва яна ўтирган ҳолда «Аттаҳиййат», «Саловот», «Роббана» дуоларини ўқиб, ўнг ва чап томонга салом бериб намозни тугаллайди. Бу икки сажда «саждаи саҳв» (хатони ўнглайдиган сажда) дейилади.


Ўтган ҳафтада озиқ-овқат маҳсулотлари нархларида сезиларли ўзгариш кузатилмади — Review.uz\nЎтган ҳафта билан таққослаганда тухум, сабзи, ловия, мош, қовоқ ва қовун каби махсулотларнинг ўртача нархи тушиб кетди.\nИқтисодий тадқиқотлар ва ислоҳотлар маркази томонидан 2020 йил 10 ноябрь ҳолатига кўра аҳолининг истеъмол саватчасидаги озиқ-овқат нархлари индекси ишлаб чиқилди.\n2020 йил 10 ноябрь ҳолатига республикада озиқ-овқат нархлари ўтган ҳафтага нисбатан ўсиш суръати +1,02% ни ташкил қилди (1-расм).\nМаълумот учун: сабзи нархи ўтган ҳафтага нисбатан -4.4% тушиб кетди ва 1 килограм учун 2065 сўмни ташкил этди. Тухум нархи (10 дона) -2.2% га тушиб, 10512 сўмни ташкил қилди. Қовоқ (-0.6%) ва қовуннинг (-0.4%) нархи мос равишда 2076 сўм ва 2510 сўмни ташкил этди. Ловия ва мош нархлари пасайиши -0.3% га тенг бўлди ва республикада ўртача нархлари мос равишда 12891 сўм ва 11422 сўмни ташкил қилди.\nБир ҳафта ичида гўшт, ун, ўсимлик ёғи каби асосий озиқ-овқат маҳсулотлари нархларида сезиларли ўзгариш кузатилмади.\nМаълумот учун: мол гўшти нархи (+0.8%) республика бўйича ўртача 56464 сўмни ташкил этди. Ўсимлик ёғи (+0.8%) 1 литр учун 13503 сўмга тенг бўлди. Помидор (+13.3%) ва бодринг (+38.0% ) нархлари ўтган ҳафта билан таққослаганда қимматлашди ва 1 килограмм учун мос равишда 6976 сўм ва 10108 сўмни ташкил этди. Сут, буғдой уни, картошка, шакар ва гуруч нархларида сезиларли ўзгариш сезилмади.\n1-жадвал. 10 ноябрь ҳолатига Ўзбекистон Республикасида озиқ-овқат маҳсулотлари нархларининг ўтган ҳафтага нисбатан ўсиши ёки пасайиши, (%)


ХОСИЯТЛИ РАМАЗОН ҲАЙИТИ МУБОРАК БЎЛСИН!\nМеҳрибон ва раҳмли Оллоҳ номи билан бошлайман!\nҲурматли мусулмон биродарлар, ҳамюртлар!\nДунёнинг турли чеккаларида яшайдиган мусулмонлар Рамазон ойи билан хайрлашмоқда. Мусулмон қозоқ халқи ҳам фазилатли ойни тоат-ибодатда ўтказиб, Яратгандан элга яхшилик тилаб дуолар қилди. Куннинг иссиғига қарамай, Оллоҳнинг меҳрибонлигидан умид қилиб, рўза тутди. Пайғамбаримиз Муҳаммад (с.а.в) рўза тутган умматини Оллоҳнинг улкан совғаси билан мукофотлаган.\nБарчамизни ҳайит байрамига эсон-омон етказган Оллоҳга беҳисоб шукрлар ва раҳматлар бўлсин.\nМусулмонларнинг энг улуғ айёми – Рамазон ҳайитида дилларимиз қувонч ва шодликка беланади.\nБарчангизни байрам билан табриклайман! Рамазон ҳайити муборак бўлсин! Ҳайитда покланиб, ифорли атирлар сепиб, ҳайит намози ўқишнинг савоби мўл. Қариндош-уруғлар, қўни-қўшнилар, дўсту ёронларни ҳайит билан табриклаб, дастурхон ёзиб, улуғ байрамнинг обрў ва шаънини орттириш – Рамазон ҳайитининг ўзига хос савобли амалларидан. Бу байрамда бир-биридан ранжиган кишиларни яраштириш, ўзгаларнинг хато ва камчиликларини кечириш ҳам мусулмонга хос фазилат. Чунки, Оллоҳ таоло хосиятли Қуръонда мусулмонларнинг кечиримли бўлишларини буюрган. Ҳайитда оиламизга эътибор бериб, болаларга совғалар олиб, ҳайитлик беришнинг моҳияти ўзгача.\nБоланинг онгига эзгулик уруғини сочадиган байрамни улар жуда интиқлик билан кутишади. Улар таълим ва тарбияга бой муқаддас ойнинг мазмунини тушунадиган бўлишади. Бир ой рўзада халқимиз сабр билан оғиз беркитди. Масжидларимизда ифторликлар ва хайрия тадбирлари уюштирилди. Кам таъминланган оилаларга ёрдам кўрсатилиб, қариялар ва етим-есирларга эътибор қаратилди. Кўплаб фуқароларимиз яхшиликка улуш қўшиб, савоби мўл амалларни бажаришди.\nБарчасидан Оллоҳ рози бўлсин! Рамазон ойида элимиз эзгулиги учун қилинган ҳар бир хайрли амал ва ибодат бундан кейин ҳам бардавом бўлсин.\nОллоҳ Таоло тутган рўзаларимиз, дуо-тилакларимиз, хайрли ишларимизни қабул қилиб, икки дунёда ҳам юзимизни ёруғ этсин! Давлатимиз мартабаси ҳар доим юксак бўлсин! Халқимиз бирлиги ва тотувлиги ҳеч қачон дарз кетмасин! Мустақиллигимиз мангу бўлгай!\nАхметжан ҳожи КЕРИМБЕК, Қозоғистон мусулмонлари диний бошқармасининг Жанубий Қозоғистон вилояти бўйича вакил имоми, 2017-06-23, 19:37 192


Блог: Бола-чақанг чет элдами, раҳбарликни тушингда кўр!\n28 ноябр 2020, Тошкент вақти: 20:23\nЯхшиям, Ўзбекистон Хитой эмас. Яхшиям, ўртада Буюк девор бор. Яхшиям, Хитой қонунлари Ўзбекистонда татбиқ қилинмайди. Шундай бўлмаганида, кўринг эди томошани!..\nХитой – аломат давлат. Бизнес қилмоқчи бўлган cармоядор борки, мансабдорларга ширинкома тиқиштирмаса, бири икки бўлиши қийин. Исми-расми шундай.\nБошқа томонда эса, бутун мамлакат порахўрликка қарши тиш-тирноғи билан курашаётганини кўрасиз. Айниқса, мамлакатнинг янги раҳбари Си Цзинпин деганлари чандон серғайрат чиқиб қолди. Қўли эгри амалдорларни жинидан баттар ёмон кўрадими ё бу шунчаки сиёсатми - ҳокимиятга келибоқ уларга қарши беаёв уруш очди. Қама-қама, текшир-текшир бошланиб кетди. Анча-мунча ҳокиму ноиблар амалдорлик оромкурсисини қамоқнинг темирўриндиғига алиштирди.\nЯқинда денг, Чин юртида яна бир тартиб кучга кирди: эндиликда рафиқаси ёки фарзандлари хорижда яшаётган амалдорлар мансаб пиллапоясидан юқори кўтарилишни орзу қилмаса ҳам бўлади. Тўрт кўз тугал бўлиб Хитойда яшаётган, бола-чақаси узоқнинг қуйруғидан яқиннинг сомонини афзал билаётган “ватанпарвар” амалдорларга эса, марҳамат, яшил чироқ! Жонажон коммунистик партия шундай кўрсатма берибди.\nХитой расмий матбуотига ишонилса, коррупция билан боғлиқ жиноятлар яқинлари чет элда яшаётган раҳбарлар орасида кўп учраётганмиш.\nЯнги тартиб порахўрликка қарши курашда қанчалик самара беради? Мао бобо замонидан қолган ажнабийларга шубҳа билан қараш сиёсатининг давоми эмасми бу? Майли, бу масала муҳокамасини қўйиб берсангиз бургани ҳам тақалайдиган устамон хитойликларнинг ўзига ҳавола қила қолайлик. Сернуфус Чин юртида бизсиз ҳам муҳокамачилар сонмингтадир...\nЎзбекистондаги мансабдорларнинг бир талайи хорижда ўз уйига эга (дўппи тор келганда, тап-тайёр “заҳирадаги аэродром”-да). Қанчасининг фарзандлари камина каби хориж дорилфунунлари тупроғини ялаб юрибди. Яна қанчасининг зурриётлари ажнабий элларда пулни пулга уриштириб тижорат қилади. Яна қанчаси кўздан нари – балодан нари, тинчроқ умргузаронлик қилиш учун жўнаб қолган чет элларга.\nУзунқулоқ гапларга ишонсак, бола-чақаси хорижда яшаётган амалдорларимиз орасида сал мундайроғидан тортиб каттаконларигача бор. Энди тасаввур қилинг, Ўзбекистонда ҳам Хитойдаги каби тартиб кучга кириб, боласими, хотиними чет элда яшаётган раҳбарларнинг паттасини қўлига тутқазиш бошланса борми!..\nЙўқ, йўқ, нафасни иссиқ қилайлик!\nБоя айтдим-ку, яхшиям, Хитой билан орамизда Буюк девор бор. Яхшиям, йўллар олис, йўллар ўзга!\nХорижда ўқиётган блогер\nP.S. Ушбу блогнамо битикларга ўз номимни қўйишдан тўғриси ҳайиқдим. Тушунинг-да, чет элда таҳсил оламан. Отам ўртамиёна бўлса-да, раҳбар. Билиб бўладими, Хитой тажрибаси ёқиб қолиб, Ўзбекистонда ҳам жорий қилинса, “ўғлинг чет элда ўқир экан” деб, отамни ишдан бўшатиб юборишмасин тағин...


ЎзА - MICE туризмдан олган даромадидан тўланган солиқнинг 50 фоизи тадбиркорга қайтариб берилади\n09.08.2019 16:47:12 Чоп этиш версияси\nКейинги кунларда ОАВ ва халқ орасида MICE туризми ибораси тез-тез айтилмоқда. Бизнес туризми деб ҳам аталувчи бу йўналишда маҳаллий ва халқаро даражадаги конференция, форум, конгресс, кўргазма, семинар ва бошқа тадбирлар (MICE) ўтказилиши учун зарурий инфратузилмани ривожлантириш, мамлакатимизда туризм мавсумининг давомийлигини таъминлаш, кўрсатилаётган хизматлар турларини кенгайтириш ҳамда сифатини яхшилаш кўзда тутилган.\nБунда Ўзбекистоннинг MICE туризми салоҳиятини жаҳон мамлакатлари орасида намоён этиш ҳамда мамлакат қиёфасини ижобий тарзда тарғибот қилиш муҳим аҳамиятга эга. Шу боис бугун бошланган “Гастро Базар-2019” I - Халқаро гастрономик фестивали доирасида MICE йўналишида маҳорат дарси ўтказиш ҳам режалаштирилган.\n– Юртимизда турли семинар ва учрашувлар ўтказишга ихтисослашган давлат ташкилотлари, бизнес марказлар бор, – дейди “Ипак йўли офиси” директори Миртолиб Мирзоҳидов. – Уларда халқаро тадбирлар – маданий, илмий конференция ёки спорт мусобақаси бўлсин ўтказишни ташкил этиш керак?. Бунда нималарага эътибор қилиш зарур?. Мисол учун, дунё миқёсида ўтказиладиган, йирик конгрессни юртимизда ўтказишга жалб этиш учун нима қилиш керак? Бунда хатоларга йўл қўймаслик учун нималарга эътибор қилиш керак? Биз ана шу саволларга жавоб олиш учун эртага бутунжаҳон экспертлари, халқаро конгресс ва комиссиялар уюшмасининг Европа бўйича раҳбарларидан маҳорат дарслари оламиз. Қайд этиш жоизки, бундай маҳорат дарсининг биринчиси Тошкентда ўтказилмоқда.\nАйни вақтда юртимиздаги қайси меҳмонхонада 365 кун тадбир ўтказилади. Йўқ, бундай ҳолат кузатилмайди. Агарда бу йўлга қўйилса, меҳмонхоналар фойдаси беш баробар ошиши шубҳасиз. Ёки бирор бир бизнес маркази халқаро миқёсдаги 150 профессор иштирок этадиган конференцияни ютуб олса, беш кунга 300-350 минг доллар маблағ ишлаб олиш мумкин. Агарда Олимпиадалар ўтказилса, қанча кўп даромад келишини тасаввур қилиб кўринг. Тўғри, бу қийин жараён, бироқ йўлга қўйса, катта даромад келтирадиган соҳа ҳисобланади. Агарда Италия, Испания, Дубай ёки Сингапур каби йирик тадбирларни тендерда ютиш даражасига эришсак, юртимиз имижини ошириш, маҳаллий ва халқаро даражадаги конгресс ва кўргазмаларни ташкиллаштириш фаолияти билан шуғулланувчи тадбиркорлик субъектларининг даромадини ошириш имконига эга бўламиз.\nАлбатта, бу борада фаолият юритувчи тадбиркорларга қатор қулайликлар ҳам яратилган. Мисол учун, 2022 йилнинг 1 январига қадар маҳаллий ва халқаро даражадаги конгресс ва кўргазмалар ташкиллаштириш фаолияти билан шуғулланувчи тадбиркорлик субъектлари реестрига киритилган тадбиркорлик субъектлари MICE туризми тадбирларини ташкил этишда фойдаланиш учун олиб келинадиган асбоб-ускуналарга белгиланган тартибда тасдиқланадиган рўйхатларга мувофиқ божхона тўловларидан (божхона йиғимлардан ташқари) озод этилган. Шунингдек, MICE туризми тадбирларини ташкил қилишдан олинган фойдадан тўланган даромад солиғининг 50 фоизи тадбиркорларга йил якунида қайтариб берилади. Ушбу маблағнинг тадбиркорга қайтариб берилиши ишлаб чиқилган қарор лойиҳасида таклиф этилмоқда.\nЭртага Тошкентда ўтказиладиган MICE туризмини ривожлантиришга доир маҳорат дарсларида Қозоғистон, Россия, Украинадан ҳам вакиллари келиши кутилмоқда.


Нишон — ривожланиш босєичида\nВазирлар Маҳкамасининг 11 августдаги қарори билан 2016 — 2018 йилларда Қашқадарё вилоятининг Нишон туманини комплекс ривожлантириш дастури тасдиқланди.\nNorma.uzда айтилишича, тегишли давлат органлари ва ташкилотларга дастур параметрлари бажарилишини таъминлаш бўйича топшириқлар берилди. Уларнинг фаолиятини мувофиқлаштирувчи Республика ишчи гуруҳи тузилди.\nҲОКИМ МАКТАБЛАРГА 100 млн. СЎМЛИК КИТОБ СОВҒА ҚИЛДИ\n🕔10:36, 23.10.2020 ✔33\nҚорақалпоғистоннинг Шуманай тумани ҳокими Баҳодир Янгибаев туман халқ таълими бўлимига қарашли 33 та мактабга умумий қиймати 100 млн. сўмлик китоблар совға қилди.\nМактабларда она тили дарслари кўпайтирилади\n«Мамлакатимизда ўзбек тилини янада ривожлантириш ва тил сиёсатини такомиллаштириш чора-тадбирлари тўғрисида»ги Президент Фармони қабул қилинди. Унга мувофиқ, 2020–2030 йилларда ўзбек тилини ривожлантириш ва тил сиёсатини такомиллаштириш концепцияси ҳамда асосий йўналишлари тасдиқланди.\nФуқародан маълумотнома сўраш — ҚОНУНГА ЗИД\n🕔09:34, 16.10.2020 ✔155\n2020 йил 1 январдан бошлаб давлат органлари ва ташкилотлари томонидан жами 28 турдаги ҳужжатларни фуқаролардан талаб қилиши, фуқароларнинг ўзини ўзи бошқариш органлари томонидан эса уларнинг берилишига йўл қўйилмаслиги белгиланган эди. Шунга қарамасдан маҳалла идораларида турли «справка»ларни талаб этилиши қанчалар ўринли?\n✔ 33 🕔 10:36, 23.10.2020\n✔ 155 🕔 09:34, 16.10.2020\nнафақат тартиб, балки барқарор ривожланиш Миллий мақсадлари учун керак\n✔ 117 🕔 09:40, 28.09.2020\nЕТМАЯПТИМИ, БЮДЖЕТНИКЛАР БОР-КУ...\nБюджет ташкилотлари ходимлари орзу-ҳавасини тўхтатиб туришига тўғри келади. Гап шундаки, бюджет ташкилотлари ходимларига айрим тўловларни тўлашни тўхтатиб туриш муддати узайтирилди.\n✔ 126 🕔 09:40, 28.09.2020


Британиянинг энг кекса фуқароси узоқ умр кўриш сирларини айтди - 29.03.2022, Sputnik Ўзбекистон\nБуюк Британиянинг энг кекса фуқароси Боб Уэйтон ўзининг узоқ умр кўриш сирлари билан бўлишди. Улар жуда оддий. 29.03.2022, Sputnik Ўзбекистон\nБуюк Британиянинг энг кекса фуқароси, 112 йил умр кўрган Боб Уэйтон ўзининг узоқ умр кўриш сирларини Sky News маълум қилган эди. Интервью вақтида Уэйтон 111 ёшда бўлган. Унинг сўзларига кўра, у ўзининг узоқ ҳаёти давомида қўлдан келгунча ўлимга чап бериб келган.У қийинчиликларга қарши курашчи, ҳаётга ташна бўлмаганида, аллақачон бу оламни тарк этган бўлиши мумкинлигини қўшимча қилди.“Бўтқа ва севимли иш ҳам катта ёрдам беради”, - дея таъкидлади Боб.Собиқ ўқитувчи ва муҳандис Уэйтон ҳозиргача ёғочдан майда-чуйда буюмлар ясайди ва уларнинг сотиб кун кўради. Уэйтон ўзи учун егуликларни ўзи тайёрлайди ва "Боб, 111 ёш" ёзувла аравача билан озиқ-овқат дўконига бориб келади.Бобнинг икки ўғли, бир қизи, 10 нафар набира ва 25 нафар эвараси бор. Узоқ умр кўрган отахон диққат марказида бўлишни ёқтирмаслиги тан олди. У ҳатто қиролича Элизавета II дан унинг туғилган куни муносабати билан табрик хатларини жўнатмасликни сўраган.Боб Уэйтон 2020 йил 28 май куни 112 ёшида вафот этди.\nшифокорлар тавсияси, фойдали, соғлиқ, фойдали маҳсулотлар\n© Sputnik / Виктор Толочко / Фотобанкка ўтишПразднование Рождества в белорусских деревнях\nБуюк Британиянинг энг кекса фуқароси Боб Уэйтон ўзининг узоқ умр кўриш сирлари билан бўлишди. Улар жуда оддий.\nБуюк Британиянинг энг кекса фуқароси, 112 йил умр кўрган Боб Уэйтон ўзининг узоқ умр кўриш сирларини Sky News маълум қилган эди. Интервью вақтида Уэйтон 111 ёшда бўлган.\nУнинг сўзларига кўра, у ўзининг узоқ ҳаёти давомида қўлдан келгунча ўлимга чап бериб келган.\n“Мен ҳам бошқалар каби шамоллаш, грипп, безгак касаллигига чалинганман. Мен икки марта жарроҳлик амалиётини ҳам бошдан кечирдим”, - дейди Уэйтон.\nУ қийинчиликларга қарши курашчи, ҳаётга ташна бўлмаганида, аллақачон бу оламни тарк этган бўлиши мумкинлигини қўшимча қилди.\n© Wikipedia / itv.comБоб Уэйтон проживший 112 лет\nБоб Уэйтон проживший 112 лет\n© Wikipedia / itv.com\n“Бўтқа ва севимли иш ҳам катта ёрдам беради”, - дея таъкидлади Боб.\nСобиқ ўқитувчи ва муҳандис Уэйтон ҳозиргача ёғочдан майда-чуйда буюмлар ясайди ва уларнинг сотиб кун кўради. Уэйтон ўзи учун егуликларни ўзи тайёрлайди ва "Боб, 111 ёш" ёзувла аравача билан озиқ-овқат дўконига бориб келади.\nБобнинг икки ўғли, бир қизи, 10 нафар набира ва 25 нафар эвараси бор. Узоқ умр кўрган отахон диққат марказида бўлишни ёқтирмаслиги тан олди. У ҳатто қиролича Элизавета II дан унинг туғилган куни муносабати билан табрик хатларини жўнатмасликни сўраган.\nБоб Уэйтон 2020 йил 28 май куни 112 ёшида вафот этди.


Хусусий клиникалар коронавирусга чалинганларни даволаши мумкин. Маблағлар Инқирозга қарши жамғармадан ажратилади - Anhor\nAnhor Все посты Хусусий клиникалар коронавирусга чалинганларни даволаши мумкин. Маблағлар Инқирозга қарши жамғармадан ажратилади\n26 март куни Президент Ўзбекистонда коронавирус кенг тарқалишининг олдини олиш бўйича қўшимча чора-тадбирлар тўғрисида қарор қабул қилди. Бу ҳақда Norma.uz хабар беради.\n2020 йил 1 сентябргача хусусий тиббий ташкилотларга юқумли касалликлар сирасига киритилган ҳамда шошилинч профилактика ва эпидемияга қарши чоралар кўрилишини талаб қилувчи коронавирусга чалинган фуқароларга тиббий хизматлар кўрсатишга рухсат берилди.\nКўрсатилган муддат Ўзбекистонга коронавирусни олиб кириш ва тарқатишнинг олдини олиш юзасидан чора-тадбирлар дастурини тайёрлаш бўйича махсус республика комиссияси томонидан ўзгартирилиши мумкин.\nУшбу тартиб доирасида клиникалар Соғлиқни сақлаш вазирлиги билан шартнома тузадилар. Вазирлик коронавирусли беморларни даволайдиган хусусий клиникаларни истисно тариқасида танлов (тендер) ўтказмасдан белгилайди.\nШунингдек вазирлик улар томонидан тегишли клиник амалиётга амал қилинишини, шу жумладан тиббий ходимларни зарур амалий кўникмаларга ўргатиш, хизмат кўрсатувчи ходимларнинг шахсий гигиенага амал қилиши, дезинфекциялаш воситалари билан таъминланганлик масалаларини назорат қилади. Тиббий хизматларни кўрсатиш билан боғлиқ харажатлар Молия вазирлиги ҳузуридаги Инқирозга қарши жамғарма маблағлари ҳисобидан қопланади.\nМарказий банк фуқароларнинг карталаридаги маблағлар блокировкаси билан боғлиқ вазиятга изоҳ берди\nҚонунчилик палатасининг депутати автомобиллар ва пиёдалар ҳаракатини чеклашни таклиф қилди


19:38 / 09.03.2016\nRolls-Royce компанияси ўз тарихида биринчи концепт-кар яратади. У BMW Group’нинг 2016 йилда нишонланадиган юз йиллиги доирасида чиқариладиган 4 та прототипларидан бири бўлади. Бу ҳақда Autocar нашри хабар бермоқда.\nRolls-Royce аввалроқ 101EX купеси ва 102EX электрик седани каби тажрибавий автомобиллар ишлаб чиқарган. Бироқ бу машиналар серияолди прототиплари бўлган ёки улар товар моделлар негизида яратилган.\nRolls-Royce’нинг Grand Sanctuary деб номланадиган янги концептуал машинаси ўта ҳашаматли интерьер олади. Дастлабки маълумотларга кўра, прототип Лондонда июнда илк бор намойиш қилинади, сўнгра у Гудвуддаги тезлик фестивалига олиб келинади.\nБу фестивалда MINI фирмасининг концепт-кари ҳам намойиш қилинади.\n2016 йил кузда эса Лос-Анжелесдаги моторшоуда компаниянинг BMW Motorrad бўлими томонидан қуриладиган концептуал мотоцикл намойиш қилинади.


АҚШ ва Россия бош дипломатлари Вашингтонда учрашади\n07 июл 2022, Тошкент вақти: 00:39\nАҚШ Давлат котиби Рекс Тиллерсон (ч) ва Россия ташқи ишлар вазири Сергей Лавров (ў).\nАҚШ Давлат котиби Рекс Тиллерсон Россия ташқи ишлар вазири Сергей Лавров билан 10 май куни Вашингтонда учрашади. АҚШ Давлат департаменти хабарига кўра, икки мамлакат бош дипломати бу учрашувда Украина билан Суриядаги вазиятни ҳамда АҚШ-Россия алоқаларига оид масалаларни муҳокама қиладилар. Айни маълумот Россия Ташқи ишлар вазирлиги томонидан ҳам тасдиқланди.\nТиллерсон Давлат котиби ўлароқ ўтган ой Москвага қилган илк сафарида Россия президенти Владимир Путин ҳамда ҳамкасби Сергей Лавров билан учрашган. Ўшанда Давлат котиби икки томонлама алоқалар таранглашишига чек қўйишга уриниш лозимлигини билдирганди.\n3 май куни Тиллерсон АҚШ ва Россия президентлари ўз ташқи ишлар вазирларига Сурияда тинчлик шартномасини амалга ошириш масаласида ҳамкорлик қилиш топшириғини беришганини маълум қилган.


Ангела Меркель инсоният қандай шарт билан коронавирус устидан ғалаба қозонишини маълум қилди - Daryo\n19:45, 20.02.2021 26422\nАнгела Меркель инсоният қандай шарт билан коронавирус устидан ғалаба қозонишини маълум қилди\nГермания канцлери Ангела Меркелнинг фикрича, коронавирус пандемиясини енгиш учун Ернинг бутун аҳолиси эмланиши керак. Бу ҳақда у 19 февраль, жума кунги матбуот анжуманида маълум қилди, деб ёзмоқда «Korrespondent.net».\nМеркелнинг сўзларига кўра, сайёрадаги барча одамлар эмланганидан сўнг коронавирус пандемияси мағлуб бўлади. Унинг таъкидлашича, вируснинг муттасил тарқалиши унинг мутациясига ёрдам беради.\n«Янги мутациялар вакцина самарадорлигини пасайтиради. Шунинг учун бунга йўл қўймаслик керак, вакцинацияда ҳамма иштирок этиши керак», — дея қўшимча қилди канцлер.\nШунингдек, у Жаҳон соғлиқни сақлаш ташкилоти (ЖССТ)нинг барча мамлакатлар ўртасида дори-дармонларни тенг тақсимлаш механизми — COVAX дастури вакциналарини тезроқ қабул қилиб олиши зарурлигини таъкидлади.\nШу билан бирга, канцлернинг таъкидлашича, бошқа мамлакатларга ёрдам бериш ва ҳукуматнинг ўз фуқароларига ғамхўрлик қилиш масъулияти ўртасида мувозанат бўлиши керак.\nЕвропа Иттифоқи COVAX фондига қўшган ҳиссасини икки баравар — 500 миллиондан 1 миллиард еврогача оширишини маълум қилганди. Аммо ушбу ташаббус доирасида учинчи дунё мамлакатларига вакциналарни етказиб беришни бошлаш санаси ҳали ҳам номаълум.\nАввалроқ ривожланган давлатлар коронавирусга қарши вакциналарни ўз эҳтиёжларидан ортиқ ҳажмда сотиб олаётгани ҳақида хабар берилганди. Айни пайтгача АҚШ, Европа Иттифоқи, Австралия, Канада ва Япония 3 миллиард доза коронавирусга қарши вакцина сотиб олган, бу ушбу мамлакатлар аҳолисини эмлаш учун керагидан 1 миллиард дозага ортиқ ҳисобланади.\nЖо Байден маъмурияти эса камбағал мамлакатлар учун коронавирусга қарши эмлаш дастурига 4 миллиард доллар ажратишини маълум қилган. «Вакциналарни етарлича олганимиздан сўнг ортиқчасини ночор мамлакатларга ҳадя этиш масаласини сўзсиз кўриб чиқмоқчимиз. Бу вирус тарқалишига чек қўйишнинг ягона усули», — деган эди АҚШ Конгресси амалдорларидан бири.\nМосква мэри: «Биз ярим йилда коронавирусни бутунлай енгамиз»\n«Карантиндан воз кечиш туфайли коронавирусни енгдик» — Тожикистон соғлиқни сақлаш вазири\n13:58, 21.09.2020 105577\n08:46, 27.09.2020 110014\n22:12, 09.10.2020 95583\n12:01 Бугун 274\n11:56 Бугун 932\n11:41 Бугун 1421\n11:26 Бугун 3801\n19:13, 10.05.2021 91575\n22:41, 09.05.2021 77225


Ўзбекистонда 150 мингдан ортиқ бола коронавирусга қарши эмланди - 16.10.2021, Sputnik Ўзбекистон\nЎзбекистонда 12 ёшдан катта болаларни эмлаш бўйича Фарғона водийси пешқадамлик қилмоқда. 16.10.2021, Sputnik Ўзбекистон\nТОШКЕНТ, 16 окт - Sputnik. Ўзбекистонда 150 мингдан ортиқ бола коронавирусга қарши эмланди. Бу ҳақида Соғлиқни сақлаш вазирлиги матбуот хизмати хабар қилмоқда. Эслатиб ўтамиз, 28 сентябрдан бошлаб республика бош санитария врачи ва миллий техник иммунологик эксперт комиссиясининг қарорига асосан, ота-оналар ва васийларининг розилиги асосида, ихтиёрий равишда 12 ёшдан катта болаларни Pfizer вакцинаси билан эмлаш йўлга қўйилган эди. Болалар учун энг кўп вакцина қўлланилган ҳудудлар Фарғона вилояти - 37 395 доза, Андижон - 22 502 доза, Наманган - 21 837 доза, Самарқанд вилоятида - 14875 доза, Тошкент шаҳрида - 13197 доза вакцина қўлланилган.Маълумот учун, бугуни кунда Ўзбеистонда қўлланилган жами вакцина дозалари сони 23 миллиондан ошиб кетди. Тўлиқ эмаланган фуқаролар сони 5,6 миллиондан ошган. Бу жами эмланиши керак бўлган аҳолининг 26% ини ташкил қилади.\nвакцина, covid-19 умумжаҳон пандемияси, болалар\n11:18 16.10.2021 (янгиланди: 11:21 16.10.2021)\nЎзбекистонда 12 ёшдан катта болаларни эмлаш бўйича Фарғона водийси пешқадамлик қилмоқда.\nТОШКЕНТ, 16 окт - Sputnik. Ўзбекистонда 150 мингдан ортиқ бола коронавирусга қарши эмланди. Бу ҳақида Соғлиқни сақлаш вазирлиги матбуот хизмати хабар қилмоқда.\n"12-18 ёшгача бўлган 151 124 нафар болалар Pfizer/BioNTech вакцинаси билан ихтиёрий равишда эмланди", - дейилган хабарда.\nЭслатиб ўтамиз, 28 сентябрдан бошлаб республика бош санитария врачи ва миллий техник иммунологик эксперт комиссиясининг қарорига асосан, ота-оналар ва васийларининг розилиги асосида, ихтиёрий равишда 12 ёшдан катта болаларни Pfizer вакцинаси билан эмлаш йўлга қўйилган эди.\nБолалар учун энг кўп вакцина қўлланилган ҳудудлар Фарғона вилояти - 37 395 доза, Андижон - 22 502 доза, Наманган - 21 837 доза, Самарқанд вилоятида - 14875 доза, Тошкент шаҳрида - 13197 доза вакцина қўлланилган.\nМаълумот учун, бугуни кунда Ўзбеистонда қўлланилган жами вакцина дозалари сони 23 миллиондан ошиб кетди. Тўлиқ эмаланган фуқаролар сони 5,6 миллиондан ошган. Бу жами эмланиши керак бўлган аҳолининг 26% ини ташкил қилади.


Ўзбекистон Гонконг устидан ғалаба қозонди ва ОК-2015 йўлланмасини қўлга киритди - Darakchi\nСПОРТ 20.11.2013, 18:32\nЎзбекистон миллий терма жамоаси Осиё Кубоги саралашида Гонконгга қарши сафарда майдонга тушди ва ғалабага эришди. Ушбу ғалаба Ўзбекистон терма жамоасига Осиё Кубоги йўлланмасини нақд қилиши учун етарли бўлди.\nУчрашувда Миржалол Қосимов шогирдлари ташаббусга эга бўлсаларда, биринчи бўлимда ҳисобни оча олмадилар, дея хабар беради [url=http://www.uff.uz/]uff.uz. Бўлимнинг энг эътиборли воқеаси эса, 45 дақиқада бўлди. Йўқ, йўқ, терма жамоамиз гол ура олмади, шунчаки ўша дақиқада Сардор Рашидовга нисбатан қўполлик ишлатган Чеун Кин Фунг қизил карточка олиб, майдондан чиқариб юборилди. Худди биринчи учрашувда бўлгани сингари бунисида ҳам гонконгликлар бир киши кам бўлиб қолдилар.\nШундоқ ҳам ҳимояда ўйнаётган ва тўпга 27 фоиз ҳолатдагига эгалик қилиб турган рақиб бир киши кам бўлиб қолгач иккинчи бўлимда тамоман ҳимояга ётиб олди. Терма жамоамиз футболчилари томонидан пайдар-пай тепиб турилган тўплар эса дарвозабонга камдан кам ҳолатлардагина етиб борди, барча зарбалар йўлига Гонконг ҳимоячилари қалқон бўлардилар. Аксинча, кутилмаганда 81 дақиқада гонконгликлар гол уриб қўйишлари ҳам мумкин эди. Яхши ҳамки Элдорбек Суюнов совуққонлик билан ҳаракат қилди ва ўта хавфли вазиятда жамоамизни қутқариб қолди.\nАфтидан бу вазият терма жамоамиз футболчилари учун огоҳлик қўнғироғи бўлиб хизмат қилди. Ниҳоят 83 дақиқада Гонконг дарвозасига гол киритилди. Ислом Тўхтахўжаев ҳимояда ўйнаган бўлсада, охирги вақтлардаги амплуаси ҳужумчилиги ёдига тушиб қолди чоғи, жарима майдончасига ёриб кирди. Бу вазиятда Воҳид Шодиев қулайроқ вазиятда турганди ва сўнгги зарбани беришга қарор қилди. Натижада ҳисоб 1:0.\nШундан сўнг ҳам футболчиларимизда бир қатор имкониятлар бўлди. Аммо фақат 89 дақиқага келиб Одил Аҳмедов гол киритишга муваффақ бўлди, 2:0. Осиё кубоги-2015 саралаши\nГонконг: Япп Хун Фаи, Ли Чи Хо, Бае Хи, Чан Сиу Ки (Жеймс Макки, 80), Лам Ка Ваи, Ло Кван Йе, Чеун Кин Фунг, Наеделин Энди Ханнес, Леун Чун Понг, Чан Ман Фаи (Чу Инг Жи, 72), Квок Кин Понг.\nЎзбекистон: Элдор Суюнов, Анзур Исмоилов, Ислом Тўхтахўжаев, Даврон Хошимов (Баходир Насимов, 46), Виталий Денисов, Азиз Ҳайдаров, Одил Аҳмедов, Жамшид Искандаров (Шавкат Саломов, 75), Сардор Рашидов, Воҳид Шодиев, Игорь Сергеев (Сервер Жепаров, 81)


Германия “Шимолий оқим-2” қурилишини қўллаб-қувватлайди ва АҚШ санкциялари ноқонуний деб ҳисоблайди.\nТОШКЕНТ, 2 сен — Sputnik. Германия “Шимолий оқим-2” қурилишини қўллаб-қувватлайди ва АҚШ санкциялари ноқонуний деб ҳисоблайди. Бу ҳақда Германия канцлери Ангела Меркель Штральзунд шаҳридаги чиқиши давомида маълум қилди. Унинг сўзларидан “Ostsee-Zeitung” газетаси иқтибос келтирган.\n“Федерал ҳукумат ҳамиша газ қувури қурилиши тарафдори бўлган. Америкаликларнинг экстерриториал сакцияларини ноқонуний деб ҳисоблаймиз”, - деди канцлер.\nАҚШ “Шимолий оқим-2” лойиҳасига қарши чиқмоқда, чунки Европага ўзининг суюлтирилган табиий газини зўрлаб ўтказмоқчи. Июль охирида АҚШ Сенати “Шимолий оқим-2” қувурига қарши қўшимча чекловчи чораларни кўзда тутувчи янги мудофаа бюджетини тасдиқлади. Унга мувофиқ амалдаги санкциялар қувурларни ётқизиш билан шуғулланаётган ташкилотларга ва улар билан боғлиқ суғурта компанияларига нисбатан қўлланилади. Бу Швейцариянинг Allseas компаниясининг лойиҳада иштирок этишдан бош тортишга мажбурлади. Шундан сўнг АҚШ газ қувурини қуришда ёрдам берганлик учун компанияларга бир неча марта таҳдид қилди.\nАвгуст бошида америкалик сенатор Тед Круз ва унинг икки ҳамкасби Германиянинг Засниц шаҳридаги Sassnitz GmbH бандаргоҳига нисбатан санкция киритиш билан таҳдид қилган эди. Мактубда бандаргоҳ газ қувурини ётқизишни давом эттирса, “молиявий инқирозга” юз тутиши мумкинлиги ёзилган.


«D» гуруҳи, 1-тур. 25 февраль, соат 18:00\n25.Элдорбек Суюнов (Д)\n17.Артур Геворкян (С)\nИлҳом Шомуродов (46)\nҲамза Каримов (53)\nЭдер Лучиано (32)\n1.Ҳамид Лак (Д)\n6.Меҳди Кианий (С)\n45.Муҳаммадали Рамазониан (Д)\n9.Фарид Беҳзодий Каримий\n' Бугун яна "Ал-Ҳилол" - "Локомотив" ва "Арсенал" - "Монако" ўйинларидан матнли онлайн трансляцияни кузатишни унутманг! Стадионда қолинг.\n' "Насаф" ўз тарихида чемпионлар лигасидаги илк ғалабани қўлга киритди! Ғалаба муборак, юртдошлар!\n90+3' Гадоев чап қанотдан рақибдан ўтиб кетаётганида эронлик футболчи уни қўли билан тўхтатиб қолди!\n90+2' "Насаф"да ўзгариш: Артур Геворкян ўрнига Илҳом Юнусов туширилди\n90+1' Тракторсозлар яна ўнг қанотдан жарима майдончасига кириб боришди ва дарвозабон майдончасига етказилган узатмани ҳимоячиларимиз эгаллаб олишди\n89' Вууууууҳ! Омад туфайли тўп дарвозамизга кирмади! Табризликлар ўнг қанотдан жарима майдончасига кирган Теймурянга узатма беришди. Андраник олис бурчак томон зарба берди! Тўп олис устун ёнидан ўтиб кетди. Тўпга ташланган эронлик футболчи ета олмади...\n88' Бурчакдан етказилган тўпни ҳимоячиларимиз қайтаришди\n87' Рақиб футболчиси чап томондан ҳимоячиларимизнинг орасидан ўтиб жарима майдончасига кирди ва дарвозабон майдончаси атрофига па берди. Эдер орқага қайтиб зарба берди. Тўп ҳимоячимизга тегиб майдонни тарк этди\n86' Жамоамиз ҳужумда ётмасдан, имкон бўлиши билан олдинга ўтаётгани хурсанд қилмоқда. Бўшашиш керакмас, яна беш дақиқа...\n83' Бурчак зарбаси рақиб учун тахликали бўлди! Дарвоза чизиғига параллел равишда юмалаган тўпни дарвозага йўллайдиган футболчи топилмади\n83' Вуууууҳ! Яхши имконият! Жамоамиз ўнг қанотдан ҳужум ташкил қилди ва тўп жарима майдончасига узатилди. Ҳимоячилар тўпни қайтаришди ва Рой Рок зарба йўллади! Тўп ҳимоячиларга тегиб, майдонни тарк этди\n81' "Тракторсозий"да ўзгариш: Шаҳин Сағебий ўрниа Маҳрдод Байрамий туширилди\n81' Табризлик футболчининг олис масофадан зарбаси ноаниқ чиқди\n80' Ҳамробеков Теймуряндан тўпни олиб қўйиб олдинга юрди ва жарима майдончасига кираётган жамоадошига пас бераётганида узатма ҳимоячидан ўтмади\n79' Чап қанотдаги чизиқдан улоқтириб берилган тўп ҳеч кимга тегмай майдонни тарк этди\n76' "Насаф"да ўзгариш: Александр Каблаш ўрнига Шоҳрух Гадоев туширилди\n75' "Трактор" футболчилари кўпчилик бўлиб олдинга ўтишди. Бойдуллаев тўп билан ҳаракатланаётган футболчининг ортидан келиб тўпни дарвозабонга тепиб берди ва хавф йўққа чиқарилди\n73' Бурчак тўпи ўйинга киритилганидан кейин эронлик футболчи жарима майдончаси бурчагидан кучли зарба йўллади. Даврозабонимиз тўпни эгаллади\n73' Теймурян майдон марказидан жарима майдончасига узатма берди. Суюнов тўпга чиқишда хатога йўл қўйди ва тўпни чап томонга қараб кетди. У ерда рақиб футболчиларидан бири зарба берди, тўп Элдорбекнинг оёғидан майдонни тарк этди\n70' Вууууҳ! Рой Рок чап қанотда бир ҳимоячини алдаб ўтди ва ҳаводан олис устун томон узатма берди. Каблаш бош билан зарба берди, ноаниқ...\n69' Геворкян тўпни эгаллаб ҳимоядан майдон маркази томон ҳаракатланаётганида унга нисбатан фол ишлатилди\n68' Майдон марказидан Лучиано томон узатма берилди. Суюнов дарвозани ташлаб олдинга чиқди ва тўпни ён томонга тепиб юборди. Ҳужумчи офсайдда қолган экан\n64' Эронликлар жарима майдончамиз атрофида катта босимни юзага келтиришди. Искарига берилган узатмани Суюнов эгаллаб олди\n63' "Тракторсозий"да ўзгариш: Амиркандар Аҳмад ўрнига Саман Наримонжаҳон туширилди\n62' Уҳҳҳҳ! Ўнг қанотдан узатилган тўпни қайтариш чоғида Бойдуллаев хатога йўл қўйди ва Лучиано акробатик услубда зарба берди. Яхшиямки, тўп дарвоза устидан ўтиб кетди\n61' Сайфиев ҳимояда тўпни эгаллаб олиб, майдон марказини кесиб ўтди ва тўпни ўнг қанотда очилган Геворкянга узатди. Узатма ҳимоячининг устидан ўтиб манзил сари борди, аммо Артур йиқилиб тушгани боис узатма нариги қанотга ўтиб кетди\n60' Эҳҳҳҳҳ! Олис масофадан етказилган узатмани Каблаш кўкраги билан ўзига бўйсундирди ва ўнг томондан жарима майдончасига кириб борган Шомуродовга пас берди. Илҳом ўткир бурчак остида зарба берди. Зарбани Ҳамид қайтарди. Қайтган тўпга эга Фаррух Сайфиев бироз ета олмади - тўпни ҳимоячи эгаллаб олди\n58' "Тракторсозлар" бурчакдан тўпни ўйинга киритишди. Улар бу ишни яна бир марта амалга оширишади\n56' Рой Рок керакмас жойда сариқ карточка олди. Муҳаммадиев ўнг қанотдан жарима майдончасига узатма берди ва ҳимоячи бош билан тўпни қайтарди. Легионер футболчи жарима майдончаси ташқарисида тўп учун курашда рақибни белидан тортиб йиқитди\n55' Ўйин суръати ошди. Майдонда кескин кураш кечмоқда\n53' ГОООООООЛ! Ҳамза Каримооооов!!! Геворкян жаримадан узатиб берган тўпини Ҳамза Каримов 5 метрдан бош билан дарвозага жойлади!\n52' Фардин Обидний огоҳлантириш олди. У ўзидан ўтиб кетаётган "Насаф" сардорини чалиб қолди\n50' Вуууууҳ! "Насаф" ижросида жуда чиройли ҳужум! Муҳаммадиев ўнг қанотдан жарима майдончасига яқинлашган Артурга пас берди. Геворкян тўпни дарвозабон майдончасига узатди ва ҳимоячи қайтарди. Одил Ҳамробеков жарима майдончаси ташқарисидан йўллаган зарба ҳимоячиларга тегиб қайтди!\n46' ГОООООООООЛ! Илҳом Шомуродооооов! 1:1! Муҳаммадиев ўнг қанотдан тўпни жарима майдончаси чизиғи устига узатди. Шомуродов тўпни тўхтатмасдан ҳимоячининг устидан ошириб Геворкянни дарвозабон билан бирга бир вазиятга чиқаришни мақсад қилди. Аммо ҳимоячи бош билан тўпни қайтариб қолди. Қайтган тўпни Илҳом дарҳол дарвоза томон тепди ва тўп дарвоза бурчагига бориб тушди!\n46' Иккинчи бўлим бошланди! Жамоаларда ўзгариш бўлмади\n' "Насаф" футболчилари майдонга чиқиб келишган. "Тракторсозий"ни кутяпмиз\n45+3' Биринчи бўлим якунланди. Ҳозирча "Насаф" - "Тракторсозий" - 0:1. Танаффус\n45+2' Ҳамробековга нисбатан ўйин қоидаси бузилди. Рой Рок йўллаган зарба кучли, аммо юқоридан ўтиб кетди\n45+1' Каблаш жарима майднчаси ичида, атрофида ҳимоячилар билан тўп учун кураш олиб борди ва устун келди. Геворкян 16 метрлардан дарвоза томон зарба берди. Дарвозабон тўпни эгаллади!\n45+1' Лучиано офсайдда қолди\n45' Эҳҳҳҳ! Ҳамробеков жарима майднчаси ташқарисида тўпни эгаллади ва ичкарига кириб бориб... тўпни йўқотди.\n43' Хавфли вазият! Жаримадан етказилган тўпни Каблаш боши билан олдидаги жамоадошига қолдирди. Аммо Мақсуд Каримовнинг оёғига тўп тегмай қолди!\n42' Сайфиевга нисбатан ўйин қоидаси бузилди. "Стандарт"дан фойдаланиш керак!\n41' Фаррух Сайфиев чап қанотда ҳимоячидан ўтиб кетиш чоғида ўз мақсадига эриша олмади\n39' "Тракторсозий" бурчак тўпини ўйинга киритди. Ҳимоячиларимиз узатма майдон марказига қайтаришди\n37' Жамоамиз марказдан ҳужум қилди. Каблаш жарима майднчаси ичида ҳужумни ривожлантира олмади ва тўпни йўқотди. Ҳозирча Каблаш яхши таассурот қолдирмаяпти\n36' Чап қанотдан ерлатиб берилган узатмани Ҳамид Лак эгаллаб олди\n35' Муҳаммадиев бурчакка яқин жойдан дарвозабон майдончасига аниқ пас бера олмади. Тўп майдонни тарк этди\n34' Геворкян бурчакдан етказган тўпни ҳимоячи баланд сакраб қайтарди\n33' "Насаф" бурчак тўпи ишлади\n32' ГООЛ! Эдер Лучиано, 0:1! Ўнг қанотдан етказилган тўпга бразилиялик ҳужумчи бош билан зарба берди ва тўп Суюновнинг устидан ошиб ўтиб, олис бурчакка бориб тушди! Чиройли гол!\n30' Вууууҳ! Футболчиларимиз майдон марказида тўпни эгаллашди ва чап қанотда олдинга ўтган Рой Рокга узатма беришди. Легионер футболчининг узатмасини Каблаш жарима майдончаси ичида тўхтатди ва зарба берди. Тўп унинг оёғига яхши тегмай қолди...\n28' Устунлик эронликлар томонига ўтишмоқда. Бойдуллаев майдон марказида фол ишлатди\n26' Ҳабиб Горданий чап қанотдан жарима майдончамизга юқоридан узатма берди. Ҳимоячиларимиз тўпни эгаллаб, қарши ҳужумга бошлаш мумкин бўлган вазиятда, Шомуродов жуда ноаниқ пас берди\n24' Каблаш рақиб жарима майдончаси олдида ҳимоячидан ўтиб кетмоқчи бўлганида, рақиб оёғини чўзиб тўпни қайтариб қолди\n23' Тракторсозлар жарима майдончамизга кириб келишди, аммо Муҳаммадиевга нисбатан ўйин қоидаси бузилди\n23' Бундай ҳолатда ҳужум қилишдан кўра ҳимояланиш осонроқ. Ҳимояда эҳтиёт бўлиб ўйнаш лозим\n22' Ўйин темпи юқори эмас. Жамоаларнинг сифатли ўйнашига майдоннинг ҳолати ва об-ҳаво таъсир кўрсатмай қолмаяпти барибир\n17' "Аждарлар" яна ҳимоядан узун пас билан тўпни рақиб жарима майдончаси томон етказишди. Ҳимоячилар тўпни қайтаришди, жарима майдончаси ташқарисида турган Бойдуллаев тўпни эгаллай олмади\n14' "Насаф" ҳимоячиси ўз жарима майдончаси яқинида рақиб футболчисини чалганди, аммо Ҳилолий ўйинни тўхтатмади\n13' Каблаш майдон марказида тўпни эгаллаб, чап қанотдан олдинги ўтди ва тўпни йўқотиш чоғида қоида бузди. Александр тўпни жамоадошига қолдириб, ўзи олдинга ўтганида мақсадга мувофиқ бўларди\n12' Муҳаммадиев олдинга ўтди ва юкорида унга узатма берилди. Шуҳрат тўпни майдонда олиб қолишга бироз кеч қолди\n10' Вууууҳ! Аҳмадзода бир неча футболчиларимиз орасидан ўтиб, жарима майдончасига кириб борди ва ўткир бурчак остида зарба йўллади. Суюнов тўпни эгаллаб олди!\n9' Жарима зарбасини негадир Рой Рок тепди ва тўп жонли деворга тегиб қайтди. Муҳаммадиев йўллаган зарбани эса жарима майдончаси ичида турган Шомуродов эгаллаб ола билмади. Тўп майдонни тарк этди\n8' Теймурян жарима майдончаси ташқарисида Каблашни йиқитди. Жарима зарбачи. Артурнинг нуқтаси!\n7' Оҳо! Шуҳратнинг узатмасидан кейин Геворкян тўпни эгаллаб, ўнг қанотдан жарима майдончасига ҳаводан узатма берди. Каблаш тўпни бош билан тўпни ўзига бўйсундирмоқчи бўлди, тўп майдонни тарк этди!\n5' Ниҳоят Муҳаммадиев ўнг қанотдан олдинги ўтиб, бир ҳимоячини ортда қолаётган пайтда йиқилди. Ҳакамнинг фикрича, Шуҳратнинг йиқилишига ҳимоячи эмас, майдоннинг хўл экани сабабчи\n4' Ҳар иккала жамоа ўз ўйинини топиб олиш учун ўйнамоқда. Узатмалар браклар кўп ва тўп тез тез йўқотилмоқда\n2' Ҳамза Каримов ҳимоядан тўпни олдинги чизиққа узатди. "Трактор" футболчилари тўпни эгаллаб олишди\n1' Меҳмонлар дастлаб ҳужум ташкил қилишга ҳаракат қилишди. Қаршиликлар уларга хавфли ҳужум ташкил қилиш имкониятини беришмади\n' "Насаф" оқ-қора, "Тракторсозий" - қизил рангли формада ўйнашади. Ҳакамлар сариқ формани танлашган. Стадионда мухлислар анчагина. Улар қаршиликларни қўллаб-қувватлашни аллақачон бошлаб юборишган.\n' Жамоа сардорлари ўзаро вимпелларни алмашишди\n' Диққат, жамоалар майдонга чиқиб келишмоқда!\n' Маълумотларга кўра, Қаршида қор ёғмоқда, кун анча совуқ.\n' Бугун "Насаф" ва "Локомотив" клубларининг ўз ўйинларини ўтказишад. Яна 15 дақиқадан сўнг Қарши шаҳрида "Насаф" ва "Тракторсозий" жамоалар ўртасидаги ўйин бошланади\n' ОЧЛ байрами давом этади. Кеча 2та клубимиз ўзларининг илк ўйинларини ўтказишди ва ижобий натижа қайд этишди.


Олмаотага кираверишдаги назорат-ўтказиш пунктида қўриқчилик қилаётган ниқобдаги ҳуқуқ-тартибот ходими, 2020 йил, 19 март. COVID-19 коронавируси тарқалишининг олдини олиш мақсадида шаҳарга кириш ёпилган. [Руслан Пряников/AFP]\nРоссия режимининг янги коронавирус пандемияси борасидаги дезинформацияси – президент Владимир Путиннинг Ғарб мамлакатлари соғлиқни сақлаш тизими ва АҚШ олимларини обрўъсизлантиришга қаратилган узоқ муддатли кампаниясига бир мисолдир, дейди кузатувчилар.\nДунё COVID-19 пандемияси билан курашаётган бир пайтда, Кремль ҳалокатли вирус ҳақида зарарли дезинформация тарқатишни давом эттириб, бутун дунёдаги одамлар ҳаётини хавф остида қолдирмоқда, дейилади Европа Иттифоқининг (ЕИ) яқинда эълон қилинган тадқиқотида.\nЕвропа соғлиқни сақлаш тизимини обрўсизлантириш орқали Ғарбдаги инқирозни кучайтиришни кўзлаган Кремлпараст оммавий ахборот воситалари COVID-19 ҳақида ёлғон маълумотлар тарқатмоқда, дейилади март ойида AFP ихтиёрига келиб тушган ЕИ ички ҳужжатида.\nКузатувчилар 22 январдан ва 1 апрелга қадар кремлпараст оммавий ахборот воситаларининг COVID-19 борасидаги 150 дан ортиқ дезинформация ҳолатларини қайд этганлар, деб хабар беради Европа ташқи алоқалар хизмати (EEAS).\nRussia Today (RT) телекомпанияси бошловчиси эфирга чиқишга тайёрланмоқда, Москва. Бу телекомпания Россия президенти Владимир Путиннинг дезинформациясини ёйинлашда фойдаланилади. [Юрий Кадобнов/AFP]\nМасалан, Sputnik Deutschland сайти Facebook ва Twitter ижтимоий тармоқларида вирусга қарши «қўлларни ювиш фойдасиз» эканлиги ҳақидаги иддаоларни тарғиб қилган, дейилади ЕИ ҳисоботида.\nДезинформация ҳаракатларининг давом этаётганини НАТОга аъзо мамлакатлар ҳам очиқ эътироф этганлар.\nКремльнинг ваҳима келтириб чиқаришга қаратилган ҳатти-ҳаракатлари\nБу огоҳлантиришлар АҚШ расмийлари ижтимоий тармоқлардаги Россияга тегишли минглаб аккаунтлар вирус борасида ваҳима тарқатиш учун келишилган ҳаракатларни бошлагани ҳақида хабар берганидан бир ой ўтмай пайдо бўлган.\nКремлпараст манбалар Хитой ва Эрон каби бошқа мамлакатларда пайдо бўлган фитна назарияларини ушлаб олиб, уларни кучайтирмоқда, дейди Россия дезинформациясига оид масала билан шуғулланаётган ЕИнинг Stratcom East ишчи гуруҳи.\nКремлнинг бошқа ташвиқотларида Москванинг COVID-19га қарши курашдаги муваффақиятлари мадҳ қилинади, аслида эса Россия ҳукумати мамлакатни ўзи кечикиб тан олган пандемиядан ҳимоялашга жон-жаҳди билан ҳаракат қилди.\nДезинформация кампанияси 1 апрел куни Путин Россияда коронавирус ҳақида ёлғон маълумот тарқатганлик учун жазони қатъийлаштирувчи қонунни имзолаганидан кейин ҳам давом этган.\nПутин: дезинформациянинг узун тарихи\nРоссиядан келаётган сохта ахборот хуружи Путиннинг Ғарбни обрўсизлантириш ва душманларни ич-ичидан йўқ қилиш бўйича узоқ муддатли кампаниясининг бир қисмидир, дейилади 13 апрел куни New York Times нашрида эълон қилинган тадқиқотда.\n«Унинг агентлари вирусли эпидемиялар, жумладан (2014 йилги) Эбола грипп эпидемияси ва ҳозирги коронавирус – америкалик олимлар томонидан чиқарилган, деган гап-сўзларни тарқатганлар».\nПутиннинг бундай кампанияларга аралашуви 1975 йилда, собиқ Совет КГБсида хизмат қилган пайтларига бориб тақалиши мумкин.\nГазета хабарига кўра, КГБнинг ташқи разведка бўлимида Путин «ўз вақтининг тўртдан бир қисмини дезинформация чораларини ишлаб чиқиш ва уларни амалга ошириш учун сарфлаши» кўзда тутилган эди.\nПутин даврида КГБ инсон иммунитети танқислиги вирусини (ОИВ/ОИТС) «Америка ҳарбийлари томонидан қора танли фуқароларни ўлдириш учун ишлаб чиқилган ирқий қурол» сифатида талқин қилувчи кампанияни бошлаган эди.\n«1987 йилга қадар бундай сохта хабарлар 25 тилда, дунёнинг 80 мамлакатида тарқатилган», деб ёзади The New York Times.\nПрезидент ва бош вазир бўлган Путин дезинформация тарқатишда (ҳозирда RT деб аталувчи) Russia Today телеканали ва Sputnik нашридан фойдаланиб келган.\nИккиюзламачилик ва ёлғонларга тўла ўн йилликлар\nҲар қандай пандемияни америкача иккиюзламачиликка боғлаш Путин режимининг ўзига хос аломатларидан бирига айланган, деб ёзади нашр.\n2009 йилда дунёда минглаб одамлар ҳаётига зомин бўлган H1N1 «чўчқа гриппи» тарқаганида ҳам шундай ҳолат юз берганди.\n«RT» телеканалининг Уэйн Мадсен номли конспирологик «терговчи журналист» иштирокидаги камида тўққизта кўрсатуви ва мақолаларида у вирусни «биомуҳандислик» иши деб атаган.\n2014 йилда 10 минг одамнинг ҳаётига зомин бўлган Эбола пандемияси вақтида ҳам худди шундай ишга қўл урилган эди.\n«RT» Сирил Бродерикнинг Либериядаги йирик нашрлардан бири бўлган «Daily Observer» газетасига юборган «очиқ хатини» чоп этган. Мактубда у АҚШ ҳарбийлари ва трансмиллик фармацевтик компанияларни Эбола ёрдамида амалга оширилган биотеррорчиликда айблаган.\nСобиқ ўсимликлар патологи бўлган Бродерик тасдиқловчи далил сифатида ОИТСга оид сохта маълумотларни келтирган.\nЎша йили «RT» бошловчиси Эбола вирусини Американинг Россияга ҳужум қилишга уриниши ўлароқ баҳолаганди.\nБошловчи Бродерикнинг мақоласидан келиб чиқиб, «кимнидир АҚШнинг тиббий мақсадларига ишонмасликда айблай оласизми?» деб савол берган.\nКремль троллари ҳаракатда\nСанкт-Петербургда жойлашган шубҳали интернет «троллари» гуруҳи Twitter тармоғида бу сохта даъволарни илгари сура бошлади, деб хабар берган «New York Times» нашри.\nЯна бир твитда «Эбола ҳукумат тарафидан уюштирилгани» айтилган.\n2012 йилда Путиннинг ташаббуси билан Facebook, Twitter ва Instagram тармоқларида фаолият юритадиган троллар гуруҳи ташкил этилган эди.\nАйни гуруҳ COVID-19 вируси ҳақида ҳам шунга ўхшаш иддаоларни ёйинлаган, жумладан, февраль ойида у ўз блогида «коронавирус олимлар томонидан яратилганига рад этиб бўлмайдиган» далиллар борлиги ва у «биоқурол» эканлигини иддао қилган эди.\nУшбу хабар Россиянинг «Русофил» янгиликлар нашрига қарашли сайтда чоп этилган.\nКремлнинг дезинформация компаниясида давлат арбоблари, разведка хизмати зобитлари, собиқ «RT» ходимлари ҳамда Санкт-Петербургда троллар фабрикасини молиялаштирган соядаги олигарх ва Путиннинг ишончли вакили Евгений Пригожиннинг рақамли гуруҳлари иштирок этади, дейилади ҳужжатда.\n«Россиянинг дезинформация экотизими тўлалигича ишга жалб қилинган», деди дезинформацияни аниқлаш ва унга қарши курашиш бўйича АҚШ Давлат департаментининг глобал ҳамжиҳатлик маркази координатори Лия Габриель 5 март куни АҚШ сенатидаги эшитувлар чоғида.\nМосква коронавирус пандемиясини «одамлар қўрқувда қолган вақтда соғлиқни сақлаш тизимидаги инқироздан фойдаланиб қолиш» имкони сифатида кўрмоқда, деди у.\nХитой ва Эрон Россиядан ўрнак олмоқда\nВируснинг ватани бўлмиш Хитой ва ва ундан энг катта талафот кўрган Эрон режимлари ҳам Россиянинг йўлини тутди.\nБу уччала ҳукумат ҳам COVID-19 вирусининг келиб чиқишига оид муқобил иддаоларни фаол ёйинламоқда.\nПекин фитна назарияларини илгари суриш билан танқидларни рад этишга уринмоқда.\nРасмийлар Хитойда пайдо бўлган вирус дунё бўйлаб мислсиз тартибсизликларни келтириб чиқараётганини англаб етганларидан сўнг, Хитойда дезинформация машинаси ишлай бошлаган эди.\nИнқироз шароитида ўзини олижаноб қудратли давлат деб кўрсатишга уринаётган Хитой бутун дунёга ҳимоя воситаларини экспорт қилди, Афғонистон, Покистон, Марказий Осиё, Яқин Шарқ ва Европа давлатларига тиббий воситалар сотиш ортидан миллиардлаб доллар фойда кўрди.\nҲимоя воситаларининг кўпчилиги яроқсиз эканлиги вазиятни янада оғирлаштирган.\nБу орада Теҳрон ҳам фитна назарияларини тарқатишга уринмоқда. Улардан энг оммалашгани – вирус Қўшма Штатлар томонидан яратилгани ҳақидаги иддао бўлиб, бу билан Эрон режими вирус тарқалишини назорат қила олмаганидан эътиборни чалғитишга уринмоқда.\nРоссия коронавирус қаердан келиб чиққанига оид ҳақиқатни яширишга уринаётган кўринади. У Новосибирскдаги «Вектор» биологик лабораториясида пайдо бўлган. Россияга қарши триллионлаб долларлик даъво аризаси берилиши лозим.


Volkswagen Трамп туфайли АҚШ бозорини йўқотиши мумкин\n18:25 / 09.02.2017\nVolkswagen’нинг АҚШдаги дилерлари президент Дональд Трампни мамлакат ташқарисида йиғилувчи автомобилларга 35 фоизлик солиқ солмасликка чақирмоқда. Бу ҳақда Bloomberg хабар берди. Машиналар қийматининг ошиши уларнинг рақобатбардошлигини сўроқ остига олади ҳамда дилерларда турли муаммолар келтириб чиқаради.\nVolkswagen’нинг Денвердаги автосалони менежери Фреди Емичнинг маълум қилишича, ҳозирнинг ўзидаёқ марка автомобиллари нархи Honda, Nissan ва Toyota моделларига қараганда 2-3 минг долларга ошиб кетди. Янги солиқнинг киритилиши эса Volkswagen нархини ўртача 6,8 минг долларга қимматлаштиради.\nШимолий Америка учун автомобилларнинг кўп қисми Volkswagen’нинг Мексикадаги заводида ишлаб чиқарилади. Корхона 60-йилларда Volkswagen Beetle’ни йиғиш мақсадида ташкил этилган бўлиб, марканинг Вольфсбургдаги қароргоҳидан сўнг энг йирик заводи ҳисобланади. Мексикада ҳар йили 600 мингга яқин Jetta, Golf ва Beetle чиқарилиши мумкин. Шу билан бир қаторда, Volkswagen’нинг АҚШдаги заводи эса ҳар йили фақатгина 150 минг машина чиқаришга мўлжалланган.\nАйни дамда Volkswagen АҚШда кўп миллиард долларли зарарга эга бўлмоқда. Бу “дизельгейт” можароси оқибатларини бартараф этиш туфайли юз бераяпти.


1.ЯНГИ ПРЕЗИДЕНТНИНГ ҚАСАМЁДИ\n3.БИР КУНДА ИККИ ҚАСАМЁД\n4.БЕШИНЧИ ПРЕЗИДЕНТ ВА ҚИРҒИЗ ДЕМОКРАТИЯСИ\nТўғри, Қирғизистон бу Ўзбекистон ёки Туркманистон эмас, Қозоғистон ёхуд Тожикистон ҳам эмас. Агарда Қирғизистон президенти қонунларни писанд қилмай, истаганича президентликда қолишни мақсад қилган чоғида ҳам қирғиз халқи бунга лоқайд қараб турмас эди. Атамбаевнинг бошига ҳам ўзидан аввалги икки президентнинг қисмати\nтушиши ҳеч гап эмас эди. Қирғиз демократиясининг қудрати ҳам айнан шунда!\n5.АДОЛАТСИЗЛИККА БОШ ЭГМАГАН МИЛЛАТ\n7.ЭРКИНЛИК – ТАРАҚҚИЁТ ГАРОВИ\n8.ПРЕЗИДЕНТ– ПОДШОҲ ЭМАС\n9.ЎЗБЕКИСТОНДАН КЕТАЁТГАН ЁШЛАР\n10.ЁШЛАР ОРАСИДАГИ ЖИНОЯТЧИЛИК\n« OzodNazar: Karimovdan qolgan madaniyat Таҳлил »


Ҳалолликни лозим тутайлик! - Баҳоуддин Нақшбанд ёдгорлик мажмуаси маркази\nҲалолликни лозим тутайлик!\n27 апрел 2017 й.\n355 марта ўқилди.\nmuslim.uz - Апр 25, 2017\nМуҳтарам жамоат! Аллоҳ таоло инсонни мавжудотларнинг энг шарафлиси этиб яратган. Ислом дини инсонларни икки дунё саодатини қўлга киритиш учун лозим бўлган барча нарсаларни баён қилиб берган. Инсонлар динимиз кўрсатмаларига риоя қилиб яшасалар, дунёда тинч-омонликда яшаб, саодатли ҳаёт кечирадилар. Буюк ватандошимиз Имом Бухорий раҳматуллоҳи алайҳ ривоят қилган ҳадисда шундай дейилган:\nعَنْ النُّعْمَانِ بْنِ بَشِيرٍرَضِيَ الله عَنْهُ عن النَّبِيِّ صلى الله عليه وسلم قَالَ: الْحَلَالُ بَيِّنٌ وَالْحَرَامُ بَيِّنٌ وَبَيْنَهُمَا مُشَبَّهَاتٌ لَا يَعْلَمُهَا كَثِيرٌ مِنْ النَّاسِ فَمَنْ اتَّقَى الْمُشَبَّهَاتِ اسْتَبْرَأَ لِدِينِهِ وَعِرْضِهِ وَمَنْ وَقَعَ فِي الشُّبُهَاتِ كَرَاعٍ يَرْعَى حَوْلَ الْحِمَى يُوشِكُ أَنْ يُوَاقِعَهُ أَلَا وَإِنَّ لِكُلِّ مَلِكٍ حِمًى أَلَا إِنَّ حِمَى اللَّهِ فِي أَرْضِهِ مَحَارِمُهُ أَلَا وَإِنَّ فِي الْجَسَدِ مُضْغَةً إِذَا صَلَحَتْ صَلَحَ الْجَسَدُ كُلُّهُ وَإِذَا فَسَدَتْ فَسَدَ الْجَسَدُ كُلُّهُ أَلَا وَهِيَ الْقَلْبُ.\nЯъни, Нуъмон ибн Башир розияллоҳу анҳудан ривоят қилинади: Набий соллаллоҳу алайҳи васаллам: “Ҳалол очиқ ойдиндир, ҳаром очиқ ойдиндир. Улар орасида кўпчилик одамлар билмайдиган шубҳали нарсалар бор. Ким шубҳали нарсалардан сақланса, дини ва шаъни учун пок тутибди. Ким шубҳали нарсаларга тушса, худди қўриқхона атрофида чўпонлик қилиб, унга ўтиб кетай деган чўпонга ўхшайди. Огоҳ бўлинг! Албатта, ҳар бир подшоҳнинг қўриқхонаси бордир. Огоҳ бўлинг! Албатта, Аллоҳнинг ердаги қўриқхонаси – ҳаром қилган нарсаларидир. Огоҳ бўлинг! Танада бир парча гўшт бор, у соғлом бўлса, бутун тана соғлом бўлади. У бузилса, бутун тана бузилади. Огоҳ бўлинг! Ўша нарса қалбдир”. Имом Бухорий ривоят қилган.\nУшбу ҳадиси шариф ҳалол нарсалар баён қилинганини, бандалар ҳаром ва шубҳали нарсалардан сақланиб, фақат ҳалолни талаб қилиши лозим эканини баён қиляпти.\nМуҳтарам жамоат! Аллоҳ таоло Қуръони каримнинг бир нечта ўринларида мўмин-мусулмон бандаларини ҳалол ризқ ейишга буюрган. Жумладан Аллоҳ таоло Бақара сурасида шундай марҳамат қилади:\nяъни: “Эй одамлар, ердаги ҳалол-пок нарсалардан тановул қилингиз ва шайтоннинг изларидан эргашмангиз! Албатта, у сизларга аниқ душмандир”(Бақара 168-оят).\nУшбу ояти каримада шайтоннинг изидан эргашиш ҳалол-пок ризқларни ейишга зид қилиб қўйилмокда. Бундан мурод – “Шайтоннинг йўлида юрганларни ҳалоллик йўлидан юришга қўймайди", деганидир. Ўтган аҳли солиҳларимиздан Саҳл ибн Абдуллоҳ: “Нажот уч нарсада - ҳалол ейиш, фарзларни адо этиш ва Набий алайҳиссаломга эргашишдадир”, деганлар.\nҲалолдан ризқ ейиш деганда ейдиган нарсанинг ҳалол бўлишининг ўзи кифоя қилмайди. Балки унга ҳалол йўл билан эришиш лозим бўлади. Чунки истеъмол қилинадиган нарса гарчи шаръий жиҳатдан ҳалол бўлса-да, лекин айрим инсонлар уни ҳаром йўл билан қўлга киритиб истеъмол қилишлари ҳам мумкин.\nРасулуллоҳ (с.а.в.) видолашув ҳажида кўп нарсаларни васият қилганлар. Шулар қаторида бошқа кишиларнинг молини зулм билан ейиш ҳаромлигини ўқтириб айтдилар: “Огоҳ бўлинглар! Албатта Аллоҳ таоло сизларга қонларингиз ва молларингизни бир-бирингизга ҳаром қилди”. Бу ҳадисдан маълум бўладики, инсонларнинг қонини тўкиш қанчалик ёмон амал бўлса, уларнинг молларини ноҳақдан ейиш ҳам шунчалик манфур (нафратли) амалдир.\nАллоҳ таоло яна бир оятда шундай марҳамат қилган:\nЯъни, “Мол (ва бойлик)ларингизни ўрталарингизда ботил (йўллар) билан емангиз!” (Бақара сураси, 188-оят).\nعَنْ جَابِرِ بْنِ عَبْدِ اللهِ ، رَضِيَ الله عَنْهُمَا قَالَ قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ:» أَيُّهَا النَّاسُ اتَّقُوا اللَّهَ وَأَجْمِلُوا فِي الطَّلَبِ فَإِنَّ نَفْسًا لَنْ تَمُوتَ حَتَّى تَسْتَوْفِيَ رِزْقَهَا وَإِنْ أَبْطَأَ عَنْهَا فَاتَّقُوا اللَّهَ وَأَجْمِلُوا فِي الطَّلَبِ خُذُوا مَا حَلَّ وَدَعُوا مَا حَرُمَ« .\nرَوَاهُ ابن ماجة\nЖобир ибн Абдуллоҳ розияллоҳу анҳудан ривоят қилинади: Расулуллоҳ соллаллоҳу алайҳи васаллам: “Эй инсонлар! Аллоҳдан қўрқинг ва талабни гўзал қилинг! Чунки ҳеч бир жон гарчи (ризқи) ундан кечикса-да, лекин ризқини тўлиқ олмагунича вафот этмайди. Шундай экан, Аллоҳдан қўрқинг ва талабни гўзал қилинг. Ҳалол бўлганини олинг ва ҳаром қилинганини тарк қилинг!”, дедилар”. Ибн Можа ривоят қилган.\nУшбу ҳадисда ризқни ҳалол-покиза йўл билан талаб қилишга, ҳаром йўлга зинҳор яқинлашмасликка тарғиб қилинмоқда.\nМуҳтарам жамоат! Ҳалоллик деганда нафақат ризқ талаб қилиш, балки барча ишларимизда ҳалол йўлни танлашимиз лозимдир. Ҳалолликнинг мезони кенгдир. Ҳар бир мўмин, у ким бўлишиданқатъий назар, ҳалолликка аҳамият бериши унинг жамият олдидаги бурчидир. Шунингдек, камолот топиши ҳамда Аллоҳ таолонинг фазлу-карамига эришиб икки дунё саодатини қўлга киритиши учун ҳалолликни лозим тутиш ўта аҳамиятлидир. Бу эса турли касб ва соҳаларда хизмат қилаётганлар иймону ихлос билан ҳалолликни лозим тутишини ифодалайди.\nЖумладан: Нонвой эрта-тонгдан унни қориб, касбга киришар экан, ёпадиган нони ҳар бир инсоннинг қўлига ҳалол пок етиб бориши учун ундан покизалик талаб қилинади. Ҳатто пешонасидан томадиган терни ҳам қораётган хамирга томмаслиги чорасини кўриши лозимдир.\nҚассоб ҳам сўяётган жонлиқни "Бисмиллоҳ"ни айтиб, ҳалол покиза сўйиши, жамиятга ҳалол гўшт тақдим қилишни ўзининг бурчи деб билиши ҳамда бу борада ўзини омонатдор ҳис қилиши лозимдир.\nЖамоат жойларида хизмат қилаётган ошпазлар, ҳатто идиш-товоқ ювушчилар ҳам покизаликка катта аҳамият қаратиши лозим бўлади.\nҲайдовчилар ҳам белгиланган қонун-қоидаларга риоя қилиб, йўловчилар хавфсизлигини кўзлаб ҳаракат қилиши ва ўзгаларга халақит бермасдан автоуловларни бошқариши лозим бўлади.\nЎқитувчи-муаллимлар ҳам дарс вақтини риоя қилиши ҳамда ўз касбининг омонатдори эканини асло унумасликлари лозимдир. Улар синфхонада 45 минут ёки 80 минут дарс вақтидан ҳар бир дақиқасини унумли фойдаланиши, ўқувчи ёки талабаларга манфаатли билимлари етказишга бор имкониятини сарфлаши, бунинг учун эса аввало дарсга яхши тайётгарлик кўриб вақтида келиши лозим бўлади.\nЎқувчи талабалар ҳам ўқитувчининг ҳамда синфдошларининг вақтини беҳуда зое қилмаслиги учун уй вазифаларини яхши тайёрлаб келишлари, бу борада уларни ота-оналари қаттиқ назорат қилишлари талаб қилинади.\nШунингдек, халқнинг соғлиғига масъул бўлган соҳа мутахассисларининг хизматлари ҳам алоҳида таҳсинга муносибдир. Шундай бўлса-да, уларга маслаҳатимиз беморларга нисбатан имкон қадар яхши муомала қилиши, уларни даволашда бор имкониятларини ишга солишлари лозим бўлади.\nХудди шу каби бошқа барча соҳа вакиллари ҳам ҳалолликка аҳамият қаратиши, ўзлари Аллоҳ таолонинг ҳузурида ҳамда жамият олдида касбининг омондори деб билишлари лозим бўлади.\nМуҳтарам жамоат! Ҳалоллик баъзан бандага қийин кўриниб, унинг нафсига ёқмаслиги мумкин. Лекин бандалар ҳалолликнинг ортида жаннат борлигини, шунингдек, ҳаромнинг ортида эса дўзах борлиги билиши ва шунга кўра амал қилиши лозим бўлади. Ҳадиси шарифда шундай дейилган: “Аллоҳ таоло жаннатни ва дўзахни яратган вақтида Жаброилни жаннатга жўнатиб: “Унга ва у ерда унинг аҳли учун тайёрлаб қўйган нарсаларимга қара”, - деди. У келиб унга ва у ерда Аллоҳ таоло жаннат аҳли учун тайёрлаб қўйган нарсаларга қаради. Сўнгра Аллоҳнинг ҳузурига қайтиб бориб: “Иззатингга қасамки, бу ҳақида эшитган киши борки, албатта, унга киради” деди. Сўнгра Аллоҳ жаннатга буюрди, у бажарилиши қийин ва инсоннинг нафсига зид амаллар билан ўралди. Аллоҳ таоло Жаброилга: “Унга қайтиб бор ва у ерда унинг аҳли учун тайёрлаб қўйган нарсаларимга қара”, - деди. Жаброил унга қайтиб келиб қараса, у бажарилиши қийин ва инсоннинг нафсига зид амаллар билан ўралибди-ку. У Аллоҳнинг ҳузурига қайтди ва: “Иззатингга қасамки, унга бирор кимса киролмаса керак, деб хавфсираб қолдим”, - деди. Аллоҳ таоло унга: “Дўзахга бор ва у ерда унинг аҳли учун тайёрлаб қўйган нарсаларимга қара”, - деди. Қараса, унинг баъзиси баъзининг устида турган эди. Шунда у (Жаброил) Аллоҳнинг ҳузурига қайтиб бориб: “Иззатингга қасамки, у ҳақида эшитмай қолган кимсагина унга кириши мумкин”, - деди. Аллоҳ унга буюрди, у шаҳватлар (нафснинг хоҳишлари) билан ўралди. Аллоҳ таоло: “Унга қайтиб бориб қара”, - деди. Жаброил қайтиб бориб қаради ва: “Иззатингга қасамки, ундан бирор кимса нажот топа олмай, унга кириб кетса керак деб қўрқиб қолдим”, - деди”, - деб айтдилар. Имом Термизий ривоят қилган.\nЯҳё ибн Муоз раҳматуллоҳи алайҳ шундай деган: “Эй одам боласи, жаннат нафс хуш кўрмайдиган нарсалар билан ўралган. Сен эса (нафсингга эргашиб) уларни ёмон кўряпсан. Жаҳаннам нафс хоҳлайдиган нарсалар билан ўралган. Сен эса (нафсингга эргашиб) уларни талаб қиляпсан. Сен худди қаттиқ дардга чалинган бемор кабисан. Агар банданинг нафси муолажанинг оғриғига сабр қила олса, сабр сабабли шифога эришади. Агар унинг нафси муолажа сабабли етадиган оғриққа сабр қила олмаса, касали узайиб бораверади”.\nМуҳтарам жамоат! Дуоларимиз ижабот бўлиши учун ҳам биз барча ишларда ҳалолликни лозим тутишимиз керак. Зеро ҳадиси шарифда шундай марҳамат қилинган:\nАбу Ҳурайра розияллоҳу анҳудан ривоят қилинади: “Расулуллоҳ соллаллоҳу алайҳи васаллам дедилар: “Эй инсонлар, албатта, Аллоҳ таоло покдир, пок (амал)дан ўзгасини қабул қилмас. Албатта, Аллоҳ таоло пайғамбарларни нимага буюрган бўлса, мўминларни ҳам шунга буюргандир. (Аллоҳ таоло): “Эй, пайғамбарлар! Пок (таом)лардан тановул қилингиз ва эзгу иш қилингиз! Албатта, Мен қилаётган ишларингизни билувчидирман (Муъминун сураси, 51-оят) деган, ҳамда: “Эй, мўминлар! Биз сизларга ризқ қилиб берган покиза нарсалардан енглар!” (Бақара сураси, 172-оят)деган. Сўнгра (Расулуллоҳ соллаллоҳу алайҳи васаллам) сочлари тўзғиб чанг-тўзонга беланиб, узун сафар қиладиган ва қўлларини осмонга чўзиб: “Эй Роббим, эй Роббим” – дея дуо қиладиган кишини (мисол тариқасида) зикр қилиб: “Унинг егани ҳаром, ичгани ҳаром, кийгани ҳаром, ҳаромдан озуқаланган, шундай экан, қандай қилиб (унинг дуоси) ижобат қилинсин”, дедилар”. Муслим ривоят қилган.\nМуҳтарам жамоат! Демак, ҳаётимизнинг барча ўринларида биз ҳалолликни лозим тутайлик. Ҳалоллигимиз бир-биримизнинг мулкимизга кўз олайтирмаслигимиз, касб-коримиздан келиб чиқадиган ишларни фидокорона бажармоғимиз, шунингдек, умматимизнинг барча ўзаро муносабатларида ҳалоллик акс этмоғи лозим.\nАллоҳ таоло халқимизнинг барча ишларини ҳалолдан бўлишини муваффақ қилсин, ҳалол касб қилаётган юртдошларимизнинг касби-корларига баракалар ато қилсин. Юртимизни ҳамиша тинч, осмонимизни эса мусаффо қилсин! Омин!


Хусусий нотариус 25 ёшдан кичик бўлмаслиги керак - zarnews.uz\nҚарор билан Хусусий нотариал фаолиятни лицензиялаш бўйича давлат хизматлари кўрсатишнинг маъмурий регламенти тасдиқланди.\nУнга кўра, лицензия олиш учун талабгор:\n25 ёшдан кичик ва 65 ёшдан катта бўлмаслиги;\nолий юридик маълумотга эга бўлиши;\nюридик мутахассислик бўйича 3 йиллик стажга эга бўлиши (шу жумладан нотариал идорада камида 1 йил стажировка ўтаган бўлиши);\nмалака имтиҳонини топшириши шарт.\nСудьялик лавозимида камида 5 йил ишлаган ёки нотариус ёрдамчиси ёхуд адлия органларининг нотариал фаолиятига раҳбарлик қилиш, ушбу фаолиятни назорат қилиш билан боғлиқ лавозимларда камида 3 йил ишлаган шахслар стажировкадан ўтмасдан имтиҳонда иштирок этишга ҳақли.\nДХМларда марказ ходими томонидан, ЯИДХПда мустақил равишда сўровнома тўлдирилади. Сўровномага тегишли ҳужжатлар электрон тарзда илова қилинади.\nДавлат хизматини кўрсатиш учун БҲМнинг ярим баравари (111 минг 500 сўм) миқдорида йиғим ундирилади. ЯИДХП орқали мурожаат этилганда йиғимнинг 90 фоизи (100 минг 350 сўм) ундирилади.\nАдлия вазирлиги ҳузуридаги Олий малака комиссияси 15 иш кунигача бўлган муддатда сўровномада кўрсатилган маълумотларни ўрганиб чиқади.\nЎрганиш натижасига кўра, талабгорнинг малака имтиҳонида иштирок этиш ёки иштирок этишини рад этиш тўғрисида хулоса тузилади ва тасдиқланади.\nМалака имтиҳони талабгорнинг малака имтиҳонида иштирок этиши мақсадга мувофиқ деб топилган хулоса тасдиқланган кундан бошлаб 5 кундан сўнг, лекин 15 кундан кечиктирмай ўтказилади.\nОлиниши мумкин бўлган энг юқори баллнинг 55 фоизидан юқори балл тўплаган талабгор имтиҳонни муваффақиятли топширган ҳисобланади.\nМалака имтиҳонини муваффақиятли топширган талабгор бўйича қарордан кўчирма тегишли адлия органига лицензия расмийлаштириш учун юборилади.\nТалабгор томонидан лицензияни олиш учун қонунчиликда белгиланган миқдорда давлат божи тўлангандан сўнг:\nлицензияловчи орган QR-код қўйилган лицензияни расмийлаштиради ва ДХМга ёки талабгорга ЯИДХП орқали юборади;\nДХМ лицензия келиб тушган куни уни талабгорнинг электрон манзилига юборади ёки унинг сўровига асосан лицензияни қоғоз шаклда беради.\nФаолият юритаётган давлат нотариусларига хусусий фаолият учун лицензия фақат уларнинг аризасига асосан Қорақалпоғистон Адлия вазирлиги, ҳудудий адлия бошқармалари томонидан тўғридан-тўғри расмийлаштириб берилади.\nНотариусга давлат божини тўлашдан кимлар озод этилган?\nСамарқандда 2019 йилда 6 нафар нотариус билан меҳнат шартномаси бекор қилинган\nСамарқандда тўртта нотариуснинг фаолияти “аъло” баҳоланган


Ўзбекистонда 2017 йилда қишлоқ жойларда уй-жойлар қурилишига 2,12 трлн сўм йўналтирилади\n17:10 / 18.08.2017\nЎзбекистон 2017 йилда қишлоқ жойларда 2017-2021 йилларда янгиланган намунавий лойиҳалар бўйича арзон уй-жойларни қуриш дастурини молиялаштиришга 2,12 трлн сўм йўналтиради.\nЭслатиб ўтамиз, Ўзбекистон Президенти Шавкат Мирзиёев 2017-2021 йилларда қишлоқ жойларда янгиланган намунали лойиҳалар бўйича арзон уй-жойларни қуриш дастурини тасдиқлаган.\n«Қишлоқ қурилиш банк» АТБ маълумотларига кўра, фақатгина 2017 йилнинг ўзида Дастурни молиялаштиришга 2 трлн 121,5 млрд сўм йўналтирилади, жумладан, қурилиш ташкилотларининг 478,9 млрд сўм миқдоридаги ўз маблағлари ҳисобидан ва давлат бюджети ҳамда тижорат банкларидан 1 642,6 млрд сўмлик кредитларни ажратиш назарда тутилган.\nОлтита банк 15000 та уйни қуришни молиялаштириш учун имтиёзли ипотека кредитлари ажратади.\n«Қишлоқ қурилиш банк» АТБ 6985 та уйни қуришга 1,04 трлн. сўм тақдим этади. Улардан 244,7 млрд. сўм аҳоли маблағлари ва 795,6 млрд сўм имтиёзли ипотека кредитлари ҳисобидан.\nБугунги кунда «Қишлоқ қурилиш банк» АТБ тақдим этилган манзилли рўйхатлар бўйича «Қишлоқ қурилиш инвест» инжиниринг компаниясининг махсус ҳисобига 4743 та уйни қуриш учун 544,2 млрд. сўмни ўтказиб берди. Улардан 154,6 млрд сўм қурилиш ташкилотларининг ўз маблағлари ва 389,6 млрд сўми имтиёзли ипотека кредитларидир.\nуй-жой Қишлоқ қурилиш инвест


Қачон сифатли формага эга бўламиз? (Мулоҳаза) / CHAMPIONAT.asia\n13:02Ёш қаламкашлар диққатига! Севимли жамоаингиз ҳақида мақола ёзишни истайсизми? 0 12:58Олим Толибжонов "Шўртан" - "Навбаҳор" учрашувида қандай хатоларга йўл қўйган? 1 12:40Ашхобод. Ўзбекистонлик спортчиларнинг иштирокларидан LIVE 0 12:40Хитойда стадион қўриқчилари футболчиларни калтаклашди 2 12:37Миллий терма сокин тин олди. Ўсмирлар ҳам чарчади. Эски раҳбарият янгилар билан жавлон уришга тайёрми? 19 12:29Олий лига. 19-турнинг қолдирилган ўйинларини бошқарувчи ҳакамлар маълум бўлди 3 12:23Бартра: "Боруссия" "Реал" билан тенг кураш олиб бормоқчи" 5 11:59"Челси" "Атлетико"га 1000та чиптасини қайтариб берди. Нега? 4 11:55Биринчи лига. «Нурафшон»га техник мағлубият ёзилди 6 11:37"Зенит" мухлислари "Краснодар" стадионидаги ўриндиқларни ёқиб юборишди. Бунга нима сабаб бўлди? (+ФОТО) 21 11:34"Ашхобод-2017". Ўзбекистон финалда Эрон билан ўйнайди 21 11:11Бу яна нимаси? ПСЖ Каванига пенальти тепмаслик учун 1 млн. евро таклиф қилди 42 11:03Баллак: "Хамеснинг бир устунлиги бор: Унинг Анчелотти билан муносабатлари жуда яхши" 2 10:27Месут Озил Манчестерга кўчиб ўтиш ниятида 14 10:05FIFA18да "Реал Мадрид"нинг қайси афсоналари бор? ФОТО 6\n18 ноя 13:38\nҚачон сифатли формага эга бўламиз? (Мулоҳаза)\nБу савол илк бор расмий равишда шу йил ўтказилган МДҲ Кубогидан кейин кўтарилганди.\nЭсингизда бўлса, 1993 йилда туғилган футболчилардан иборат ёшлар терма жамоамиз мазкур мусобақада қатнашиб келгач, ЎФФ мажлислар залида Терма жамоалар маркази директори Асқар Толибжонов ҳамда ёшларимиз устози Аҳмаджон Мусаев иштирокида матбуот анжумани ўтказилганди.\nЎшанда мутахассисларга берилган бир нечта саволлар орасида сарлавҳада келтирилган савол ҳам кўтарилганди. Саволга жавобан Асқар Толибжонов мийиғида кулганча бир нарсаларни гапиргани, аммо аниқ жавоб бермагани ҳамон ёдимизда. Аҳмаджон Мусаев эса “Яхши савол бўлди” дегандек бош бармоғини чиқарган ҳолда муштини тугиб “маладес” деб қўйганди.\nШундан бери орадан озми-кўпми вақт ўтди. Миллий терма жамоамиз жаҳон ва Осиё чемпионати саралаш ўйинларида, ёшлар ва ўсмирларимиз эса Туркия ва БААда ўтказилган жаҳон биринчиликларида қатнашиб келишди. Аммо сифатли форма масаласи барибир ҳал этилмай қолаверди. Жаҳон чемпионатига чиқа олмагач, бош жамоамиз олдида нима қилиб бўлса-да, Осиё Кубоги-2015 йўлланмасини қўлга киритиш қолди. Биз бунга ишонамиз ва бу йўлда терма жамоани қўллаб-қувватлаймиз.\nАммо ҳозирги кунда фақат натижага эришиш билан иш битмаяпти. Форма масаласи барибир жиддийлигича қолмоқда. Тўғри, Joma спорт либосларини ишлаб чиқарувчи компания жаҳон брэндларидан бири ҳисобланади. Европада бир нечта клуб ва терма жамоалар ушбу фирма маҳсулотларидан фойдаланаётгани бор гап, лекин улардаги сифат билан бизникини таққослаб бўлмайди. Оддий мисол, БААда ўтказилган ўсмирлар ўртасидаги кичик мундиалда шуни кўрдикки, сифат бўйича энг паст формани бизнинг ўсмирлар кийиб ўйнашди. Хусусан гуруҳдаги рақиблардан ўша Панамада ҳам, Марокашда ҳам футболчилар эгнидаги либос анча сифатли эди. Хорватия билан Гондурас борасида ҳам шундай дея оламиз.\nЭнг асосий жамоамиз ҳисобланган миллий терма жамоада ҳам шу аҳвол. Вьетнам – Ўзбекистон учрашувида туширилган фотосуратларга назар ташлаб, футболчиларимиз кийиб олган либос бирмунча сифатсиз эканлиги ҳатто расмлардан ҳам кўзга ташланди. Шу ўринда табиий бир савол туғилади: барча ёшдаги терма жамоаларимиз мунтазам халқаро майдонларда тўп суриб келишмоқда ва улар ўйнаганда барчанинг нигоҳи қаратилган бўлади. Хўш, улар қачон сифатли футболкаларда тўп тепишади? Маълумки, тобора ривожланиб бораётган жамиятимизда чиройли кийиниш маданияти ҳам муҳим ўрин тутади. Айниқса, футбол учрашувларининг деярли ҳаммаси ТВ орқали намойиш этилаётган бир пайтда экран қаршисидагилар барибир футболчиларнинг кийимига эътибор қаратишади. Ва ўйинчиларимиз кийиб олган сифати бирмунча паст либослар албатта кишининг дилини хира қилмасдан қолмайди. (Ҳатто ғалаба қозонсак ҳам).\nШундай экан, бу саволни яна бир марта кўтаришдан мақсад – ўзи шундоқ ҳам кўп танқид қилинаётган Терма жамоалар марказини яна танқид остига олиш эмас, балки форма масаласига сал эътиборлироқ бўлишга чақиришдир. Зеро, сифатли футболка-шортиларда майдонга чиқиб тўп тепганга нима етсин. Унутмайлик, ташқи кўриниш ҳам ён-атрофдагиларнинг сизга бўлган муносабатига ўз таъсирини кўрсатиши мумкин. Футболчиларимиз шу Ватан учун майдонда тер тўкишаётган экан, улар сифатли форма кийиб ўйнашга ҳақлидирлар.


БУХОРОДА НЕФТНИ ҚАЙТА ИШЛАШ ЗАВОДИ МОДЕРНИЗАЦИЯСИ УЧУН 553 МИЛЛИОН ДОЛЛАР АЖРАТИЛАДИ – mulkdor.com\nБУХОРОДА НЕФТНИ ҚАЙТА ИШЛАШ ЗАВОДИ МОДЕРНИЗАЦИЯСИ УЧУН 553 МИЛЛИОН ДОЛЛАР АЖРАТИЛАДИ\nAugust 14 2019, 04:08 БизнесИнвестицияИқтисодИқтисодиёт хабарлариЎзбекистонЯнгиликлар\n2020 йилда Бухоро Нефтни қайта ишлаш заводи (БНҚИЗ)да 553 миллион АҚШ долларига тенг модернизация лойиҳаси амалга оширилади. Бу ҳақда оммавий ахборот воситалари ходимлари билан ўтказилган брифингда завод директорининг биринчи ўринбосари Бахтиёр Мустафоев маълумот берди.\nМаълумки, БНҚИЗ Ўзбекистон Республикаси истеъмолчиларини сифатли нефть маҳсулотлари билан бир маромда таъминлаш ва экспортни ўзлаштиришга йўналтирилган. Мазкур лойиҳа амалга оширилгач, 1997 йилда асос солинган завод илк бор технологик жиҳатдан янгиланади. Шунингдек, йили 2,5 миллион тонна нефт ва газ конденсати қайта ишланади. 1,2 миллион тонна “Евро-5” стандартидаги бензин, 200 минг тонна авиакеросин, 750 минг тонна дизел ёқилғиси ва 30 минг тонна мазут ишлаб чиқаришга эришилади.\nҲозирги кунда лойиҳани амалга ошириш учун компания томонидан тўғридан-тўғри инвестицияларни жалб қилиш имконияти ишлаб чиқилган. Биргина “Казмунайгаз” МК АЖ компанияси ва “SKE&C” компанияси томонидан тайёрланган модернизация қилиш концепцияси орқали ишлаб чиқариш қувватини 4 миллион тоннага етказиш таклиф қилинган.\n– Бундан ташқари, Жанубий Кореянинг SK Engineering & Construction (SK E & C)компанияси Бухоро нефтни қайта ишлаш заводини модернизация қилади. Ўз ўрнида Бухоро нефтни қайта ишлаш заводи Марказий Осиёдаги илк экологик жиҳатдан тоза нефть маҳсулотларини ишлаб чиқара бошлайди. Мазкур модернизация ишлари заводга бензин, дизел ёқилғиси каби маҳсулотлари сифатини яхшилаш имконини яратади. SK E & C қурилиш жараёнида янги EuroV экологик стандартларига жавоб беради. Ҳозирда заводнинг бир кунлик қувваи 50 000 баррелни ташкил этади,-деди Бахтиёр Мустафоев.\nМаълумот ўрнида: Бухорода 3 402 тани саноат маҳсулотларини ишлаб чиқариш ва қайта ишлаш, ишлаб чиқариш корхоналари мавжуд. Жорий йилнинг ўзида 891 та янги саноат корхоналари ташкил этилган. Бунинг натижасида саноатда қўшимча 2 373 та янги иш ўринлари яратилган. 7051,7 млрд.сўмлик саноат маҳсулотлари ишлаб чиқарилган.\nЎзбекистонда чорвачилик изчил ривожланиб, кенгайиб бормоқда. Кўп тармоқли фермер хўжаликлари ва аҳолининг бу машғулот билан шуғулланиши учун кенг имкониятлар яратилиб, мазкур ...\nБизнесNovember 13 2017, 05:11


Билайн ўз фаолиятини тўхтатади...ми? - www.Voydod.net\nБилайн ўз фаолиятини тўхтатади...ми?\nБугун мобил алоқа телефонида WhatsApp хизматидан фойдаланувчи абонентларнингтелефонларига Билайн савдо белгисида хизмат кўрсатувчи МЧЖ "Unitel" операторининг лицензияси тўхтатилишихақида хабар тарқалди.\nТарқалган хабарда шундай дейилади: "Ўзбекистон алоқа ваахборотлаштириш агентлигининг 9-L сонли 2013 йил 24 октябрдаги Қарори билан Билайн савдо белгиси остида мобилалоқа хизмати кўрсатувчи МЧЖ "Unitel"нинг лицензияси амал қилиши тўхтатилди. Расмий баёнотда айтилишича,Ўзбекистон Республикаси Қонунининг 22 моддаси Айрим фаолият турларини лицензиялаш тўғрисидаги Қонунгаасосан бир неча бор қоидани тизимли равишда қўпол бузиб келганлиги, назорат органининг кўрсатмаларига риояқилмаганлиги сабабли 26 октябр 17:00 бошлаб 15 иш куни давомида 12.09.2006 йилда МЧЖ "Unitel"га берилган серия рақами АА№0000645 бўлган лицензия тўхтатилади".\nUnitel компаниясининг жамоатчилик билан алоқалархизмати раҳбари Ораз Абдуразоқов «Газете.uz»га берган интервьюсида мазкур хабарни расман рад қилди, вахақиқатга мутлақо тўғри келмаслигини айтди. У фойдаланувчиларги миш-мишларга ишониб саросимага тушмасликнимаслаҳат берди.\nАлоқа, ахборотлаштириш ва телекоммуникацион технологиялар Давлатқўмитасининг матбуот хизматида ҳам лицензияни тўхтатилиши хақидаги мазкур хабарни инкор этишди. Хабардагилицензия рақами ҳам Unitelникига умуман мос эмаслигини айтишди.\nТез орада «Билайн»мазкур ҳолат юзасидан расмий баёнот билан чиқади.


“Нега 12 йиллик хато тузатилмай такрор босиляпти?”: Менда фикр бор - Жамият - PressNews.uz\nБош Саҳифа / Жамият / “Нега 12 йиллик хато тузатилмай такрор босиляпти?”: Менда фикр бор\n“Нега 12 йиллик хато тузатилмай такрор босиляпти?”: Менда фикр бор\nҚўшилди: 15 июл 2017 14:30\n“Даракчи” газетасининг 08.06.2017 йилдаги 23-сонида эълон қилинган “Нега 12 йиллик хато тузатилмай такрор босиляпти?” мақоласида кўтарилган муаммолар ва фикрлар барча она тили ва адабиёт фани ўқитувчиларининг дилидаги гаплардир.\nҲақиқатдан ҳам, ҳозирда мавжуд она тили дарсликларининг барчаси «грамматика грамматика учун» қолипидан бутунлай халос бўлгани йўқ. Аксинча, ҳар бир дарслик қоидабозликка айланиб кетганки, худди мактаб ёки лицей ва коллежни тугатадиган ҳар бир ўқувчи тилшунос бўлиши керакдек. Буни қарангки, грамматик қонун-қоидалар кўпайгани сари ўқувчиларимизнинг ҳам оғзаки, ҳам ёзма нутқи пасайиб бораяпти.\nУмумий ўрта таълимнинг Давлат таълими стандарти ва ўқув дастурида ҳам она тили таълимининг бош мақсади – оғзаки ва ёзма нутқ кўникмасини, тўғри ва ифодали фикрлаш малакасини таркиб топтиришдан, анъанадаги «грамматика грамматика учун» қолипидан воз кечиб, она тили таълимида «грамматика – фикрнинг аниқ ва лўнда ифодаси учун» шиорини асос қилиб олмоғимиз кераклиги таъкидлаб ўтилган.\nДемак, она тилини ўқитишдан мақсад таълим олувчиларда мустақил ижодий тафаккур қобилиятини ривожлантириш, ижодий фикр маҳсулини нутқ шароитида мос равишда тўғри ва равон баён қилиш кўникмаларини шакллантиришдан иборат экан, энг аввало, она тили фанини ўқитишда яхши натижага эришиш учун она тили дарсликларини соддалаштириш, ўқувчилар тўлиқ ўзлаштиришлари учун тил қоидаларини енгиллаштириш, грамматикани жуда чуқурлаштириб юбормасдан, аксинча, тушунарли ва содда кўринишга келтириш лозим.\nМасалан, 8-синф она тили дарслигида берилган содда гаплар мавзусида содда гап ва қўшма гап жуфтликлари учун келтирилган мисолларда мавҳумлик бор. Чунки бу мисоллар 9-синф дарслигида бутунлай бошкача талқин килинган. 5-синф она тили дарслигида урғу ҳақидаги маълумот етарли эмас, чунки урғу олмайдиган қўшимчалар ҳақида ҳеч қандай маълумот берилмаган.\n6-синф она тили дарслигида қўшимчалар таснифи мавзусида эгалик, келишик ва шахс-сон қўшимчалари (синтактик шакл ясовчилар) отнинг муносабат шакллари дейилади деб айтиб ўтилган. Феьл мавзусига келиб феьлларнинг (муносабат шакллари) замон, майл, шахс-сон қўшимчалари муносабат шакллари деб борилган. Лекин замон ва майл қўшимчалари синтактик шакл ясовчими ёки луғавий шакл ясовчими, бу эса аниқлаштирилмаган.\nЛицей дарслигида иккинчи даражали бўлаклар мавзусида ҳам тўлдирувчини мустақил ва номустақил тўлдирувчига ҳамда ҳолни мустақил ва номустақил ҳолга ажратилиши ўқувчига ортиқчалик қилади. Қўшма гапларнинг ҳам хавола бўлакли қўшма гап, нисбий сўзлар билан боғланган қўшма гап, қисмлари уюшган қўшма гап каби турларга бўлиб мураккаблаштирилиб юборилган. Эргашган қўшма гапларда ҳам худди шу муаммо.\nМавзулар қанча соддалаштирилса, илмни ўқувчига етказиш ҳам, ўқувчининг англаши ҳам шунча осонлашади.\nЭгаси иштирок этмаган гаплар, шахси номаълум гаплар ва бу гаплар ҳақидаги тушунчаларда ҳам, маълумотларда ҳам тўлиқлик йўқ, аксинча, мавҳумлик ва тушунарсизлик бор.\nЁрдамчи сўзлар мавзусида ҳам –дек, -дай, -дайин қўшимчалари кўмакчими, ёки юклама эканлиги, ёки ўхшатиш қўшимчаси бўлса, қўшимчанинг қайси турига кириши аниқ айтилмаган.\nТилимиздаги қайси сўзлар тарихан ясама сўз-у, ҳозирда туб сўзга қайсилари, ясама сўзга қайсилари кириши ҳақида ҳам аниқлик йўқ.\nДиктантлар тўпламини ҳам қайта кўриб чиқиш ва матнларни синф дарсликларига мослаштириш лозим.\nМ.АБДУЖАББОРОВА, Қарши шаҳридаги 41-ихтисослаштирилган Давлат умумтаълим мактабининг она тили ва адабиёти фанининг олий тоифали ўқитувчиси, Халқ таълими аълочиси


Эркаклар уй кийими тўғрисида? - Erkak.uz\nЭркаклар уй кийими тўғрисида?\nDilmurod Karim 27.04.2016 09:15 3724 01\nКўпчилик эркаклар уй кийимига алоҳида эътибор бериш шарт эмас, деб ҳисоблашади. Уларнинг фикрича, кўчада ҳамманинг кўзи тушгани учун ясаниш керак, ўз уйида эса “бўлаверади”. Бугунги мақоламизда шундай анъанавий қарашларни ўзгартиришга уриниб кўрамиз.\nЭркаклар уйда, кўпинча, энг арзон спорт кийимлари ёки оҳори тўкилган кўйлак-шим кийиб юришади. Юмшоқ қилиб айтсак, бу чиройли кўриниш эмас.\nЎз уйингда кўркам бўл\nЯрашиқли кийимни ўз уйида кийиб юриш зарар қилмайди. У, нафақат, орасталикни таъминлайди, балки кайфиятингизни кўтаради, ўзингизга ишончни орттиради.\nГўзал ва қимматбаҳо либос харид қилиш шарт эмас, кийимнинг қулай ва ярашиқлилигига эътибор бериш лозим. Бу, хусусан, уйда ишловчиларга тегишли, боиси йил сайин уйда ўтириб ишлайдиганлар сафи ошиб бормоқда.\nУйда нима кийса бўлади?\nУйда спорт либосини кийиб юришингиз мумкин. Аммо, асосийси, у шалвираган трико, тиззаси ва чоти осилган иштон, ёқаси киндиккача тушадиган футболка ё майка бўлмасин. Кўп йигитлар пахта ва юмшоқ матодан тайёрланган кийимларни танлашади. Қишда эса иссиқ синтетик матодан тайёрланганини кийиш мумкин.\nУйда тукли матодан халат кийганлар эркаклар орасида учрайди. Бу яхши, аммо бутун умр шуни киймайсиз-ку, шунинг учун кийим жавонингизда футболка ва кўйлак сақланг. Салқин кунларда халат ўрнига миллий чопон кийсангиз бўлади. Тунга юмшоқ пижама маъқул.\nАйримлар савол беришади: жинси матодан тикилган либосни уйга кийсак бўладими? Жавобимиз: бўлади, аммо айрим жиҳатларига диққат қаратинг. Жинси кийимлар, кўпинча, тор тикилади. Хонада исиб кетишингиз мумкин. Жинсини уйда кийишнинг афзаллиги шундаки, махсус парвариш шарт эмас, киртоғорада ҳам ювиб қуритиб кияверасиз. Дазмоллашнинг ҳожати йўқ.\nfor-male.ru сайти асосида тайёрланди\nТеглар: # эркаклар учун


“Бор товоғим, кел товоғим…” ёки тўйдан аввал қудаларнинг ғаройиб талаблари | Бир пиёла чой\n← Москва ва Санкт-Петербургда йирик теракт содир этмоқчи бўлган марказий осиёликлар қўлга олинди\nАктриса Саида Саидбекова ҳақоратли хабарлар юбораётган мухлисига мурожаат қилди →\n“Бор товоғим, кел товоғим…” ёки тўйдан аввал қудаларнинг ғаройиб талаблари\nЭркин ака дарвозадан кириб келаётган бўлғуси қудаларини кўриб шошиб қолди ва уларни сўрига таклиф қилар экан, “Онаси, меҳмон келди, бу ёққа қарасангчи!”, деди ошхонада куймаланаётган хотинига. Қудалар ҳол-аҳвол сўрашгач, гап асосий мавзу – тўй тадоригига тақалди.\n– Айланай, қудажонлар, – гап бошлади аёл қуда. – Биласизлар, ҳафта охирида тўй. Шаҳарнинг фалон ресторанидан беш юз кишига буюртма бердик. Санъаткорларнинг ҳам таниқлиларини таклиф қилганмиз. Столга-ку гап йўқ. Қази-қартадан тортиб лиқилдоққача қўйилади. Таклиф қилинган меҳмонлар ҳам шунга яраша. Казо-казолар ташриф буюради. Қизингиз дугоналарининг олдида уялиб қолмасин дейман-да. Сиз томондан келадиганларга бериш учун йигирмата совға олиб қўйибман. Бу – сизларнинг ҳам обрўйингиз. Келин узатиб кетиладиган куни “чарлар” қилишингизни ўйлаб, олдиларингизга келишга қарор қилдик.\nБиласиз, тўй кўпчиликники. Биз тарафдан камида 150 киши бўлади. Меҳмонларимиз олдида уялиб қолмаслигимиз учун билишингиз керак бўлган айрим нарсалар бор. Аввало, қариндош-уруғларингиз кўришадиган нарсалар хорижники бўлсин. Сизлар эса келин тушадиган уйнинг ҳажмини ўлчаб, гарнитур олинглар. Хорижники, албатта. Биласиз, тўйнинг ўртасида қуда тарафга совғалар улашилади. Мана бу рўйхатда қайси қариндошимизга нима совға олишингизни ёзиб қўйганман. Тўй куни ўша совғаларни сувқоғозга солиб меҳмонларга улашсангиз, ўзингизнинг обрўйингиз бўлади. Айтгандай, видеочилар ҳам бир нечта бўлсин.\n– Бир нарсани эсдан чиқарманглар, – гап қўшди эркак қуда. – Тўйга ишхонамдан икки кишини таклиф қилганман. Уларнинг елкасига Бухоронинг зардўзи чопонидан ёпсангиз, ажойиб иш бўлади-да. Яқинда касбдошларимдан бирининг тўйида хўжайинларга тўн кийдирилган эди, шунақа зўр чиқдики, асти қўяверинг. Кимга костюм-шим, кимга кўйлак бериш керак бўлса, ўзим ўша куни айтаман.\n– Сиз шошмай туринг, ҳали гапимни тугатганим йўқ, – дея гапга аралашди аёл қуда. – Эшитишимча, сизлар чарларни уйда ўтказмоқчи бўлибсизлар. Биз шунча тадорик қилиб туриб, сизлар тўйни уйда ўтказсангиз уят бўлади-ку! Меҳмонларни ҳовлингизга сиғдиролмай, шошиб қолишингиз аниқ. Шунинг учун, яхшиси, уни ресторанда ўтказганингиз маъқул. Ахир “Бор товоғим, кел товоғим…”, деб бекорга айтишмайди-ку.\n…Эркин ака янгамиз билан қудаларни бир алфозда кузатишди. Айниқса, қудаларининг қариндошларига қандай сарполар қўйилиши ҳақидаги гаплари уларни довдиратиб қўйди.\nСизга муболағасиз ҳикоя қилиб бераётган воқеа соҳиби – Эркинжон яқин дўстим. У ҳовлисида кичикроқ тўй қилиб, оғайни-қариндошлар иштирокида қизини узатмоқчи бўлиб турганди. Ўша кунги қудаларининг талабидан кейин уйқусизлик дардига йўлиқди. Мен эса тўйни имкон қадар камчиқим, ортиқча дабдабаларсиз ўтказишини айтдим. У қудаларини ўйлаб, узоқ вақт ўйга чўмди.\nУнинг ҳолатини кузатарканман, назаримда ошнам ўн ёшга кексайгандек, букчайган қиёфада эди.\nТурфа хил тансиқ таомлар билан безатилган столлар, бўхча-бўхча сарполар, қўша-қўша мебеллар ҳақида ўйларканман, яқин-яқингача маҳаллаларда ўтказилиб келинган “Чарлар” эсимга тушди. Бу маросим тўйдан кейин ўтказилиб, унда куёв оиласи ва бир-икки дўстлари билан қайнотасиникига борар, қудалар ўзаро яқинроқ танишишарди. Шу тариқа қариндошлик ришталари боғланар эди.\nБиз бугун тўкин-сочинлик даврида яшаяпмиз. Турмуш шароитимиз кундан-кунга яхшиланиб бормоқда. Аммо юқоридаги каби вазиятларга дуч келганимизда қайд этилган ҳолатларнинг қайси бири миллий ва маданиятлироқ, деган саволлар бизни қийнайверади.


Беш нафар ўзбекистонлик Россиядан юртига экстрадиция қилинди\nРоссия Бош прокуратураси турли жиноятларни содир этганликда гумонланган ўзбекистонлик тўрт эркак ва бир аёлни Ўзбекистоннинг ваколатли идораларига топширган.\nБу ҳақда маълумот тарқатган БП қайдича, Ўзбекистонда жиноят содир этгани айтилаётган эркаклардан бири (Р.А.) бир аёлга пичоқ билан таҳдид қилиб, унинг пулларини ўғирлаганликда ва жинсий зўрлаганликда, яна бири (Ш.Д.) Навоий кон-металлургия комбинати омборидан ўзига ишониб топширилган мулкларни ўмарганликда, учинчиси (К.Б.) героин гиёҳванд моддаси савдосида, экстрадиция қилинган аёл (М.У.) эса товламачиликда айбланган.\nРоссиялик ҳуқуқ-тартиботчилар товламачилик бўйича жиноий жавобгарликка тортиш учун У.М. исмли яна бир эркак ҳам Ўзбекистонга экстрадиция қилинганини ҳам қайд этишган.\nБу фуқаролар турли пайтларда Россия Федерацияси ҳудудида қўлга олингани, Ўзбекистон Бош прокуратураси томонидан уларни ватанига топшириш бўйича тегишли ҳужжатлар йўллангани айтилмоқда.\nРоссиядан экстрадиция қилинган бу шахслар махсус қўриқчилар кузатувида Ўзбекистонга олиб келинган.


Ҳисобот: Хитойда органлар учун 1,5 миллион виждон маҳбуслари ўлдирилган\n14:50 / 30.06.2016\nХитойда қора трансплантологиянинг авж олишига доир янги маърузага кўра, мамлакатда органлар учун 1,5 миллион виждон маҳбуслари ўлдирилган. Бу ҳақида The Independent маълум қилди.\nХабарга кўра, маъруза Канаданинг собиқ давлат котиби Дэвид Килгур, ҳуқуқ ҳимоячиси Дэвид Мэйтас ва журналист Этан Гутман томонидан тайёрланган. Унга кўра, гарчи ҳукумат икки йил аввал бундай амалиётга чек қўйишни буюрган бўлса-да, хитойлик жарроҳлар йилига 60 мингдан 100 минггача трансплантацияларни амалга оширишади.\nТаъкидланишича, юрак, жигар ва бошқа органлар Хитойда кенг тарқалган медитация амалиёти - Фальньгун тарафдорларидан олинади. Унга амал қилувчилар бир неча ўн йиллар давомида ҳукумат томонидан таъқиб этиб келинади.\nМанбага кўра, Хитой ҳукумати йилига 10 минг трансплантация опреацияси ўтказилишини расман маълум қилган. Бироқ маъруза муаллифларининг фикрича, бу рақамлар анча камайтирилган.\nЎз навбатида, ТИВда бу маълумотлар "асоссиз" деб топилди.\nЎзбекистон мудофаа вазири ХХР Марказий ҳарбий кенгаши раиси ўринбосари билан учрашди\nИт юк машинасида дўконни остин-устун қилди (видео)